T-Blog - Microsoft predstavlja premium Office 365 E5\nRedmond, 30. novembar 2015. - Microsoft je danas predstavio nove mogućnosti Office 365 paketa u pogledu načina komunikacije, sigurnosti i analitike, a koje će biti dostupne u novom premium planu za biznis korisnike, pod nazivom Office 365 E5. Zajedno, ove mogućnosti predstavljaju najznačajniju biznis ponudu u okviru Office 365 paketa, i na taj način ga čine najkompletnijim, najsigurnijim i najproduktivnijim cloud rešenjem do sada.\nNajvažnije nove mogućnosti su Skype for Business usluge za sastanke i govorne usluge – uključujući Skype Meeting Broadcast i Cloud PBX. Skype Meeting Broadcast i Cloud PBX usluge će od 30. novembra u okviru Office 365 biti dostupne širom sveta, dok će ostali inovativni servisi ubrzo potom biti fazno uvođeni.\nSkype Meeting Broadcast omogućava organizovanje velikih virtuelnih sastanaka lakše nego ikada pre, sa alatima za organizovanje profesionalnih sastanaka koji mogu da dostignu i do 10.000 učesnika. Ova usluga omogućava učesnicima da se pridruže sastancima sa gotovo bilo kog pretraživača ili uređaja.\nCloud PBX omogućava kompanijama da eliminišu pojedinačne PBX sisteme i pređu na cloud rešenje uz pomoć Office 365, kao centralne lokacije za upravljanje korisničkim komunikacijama, e-mailom, organizovanje fajlova, i saradnju. Korisnici mogu da obavljaju i transferuju poslovne pozive direktnim biranjem ili pomoću aplikacije na svom računaru ili mobilnom telefonu.\nInovacije koje je Microsoft uveo u Office 365 paket, bazirane su na nastojanjima da se redefiniše produktivnost u poslovanju, i da se fokus komunikacija preusmeri na ono najbitnije u svakom poslu – tim i timsku saradnju. Uz Office 365 E5 timovi sada mogu da rade i da se povezuju u realnom vremenu, pomoću Skype iskustva koje poznaju i vole, i Office aplikacija koje svakodnevno koriste. Sveobuhvatna Office 365 E5 platforma za pozive, video konferencije i deljenje informacija, nudi najjednostavniju i istovremeno najsigurniju infrastrukturu za savremeno poslovanje.\nViše informacija možete naći na https://blogs.office.com


Чубриловић честитао 9. мај: Антифашизам је универзална вриједност - Јадовно 1941. - КУЛТУРА СЈЕЋАЊА\nČubrilović čestitao 9. maj: Antifašizam je univerzalna vrijednost\nPredsjednik Narodne skupštine Republike Srpske Nedeljko Čubrilović uputio je danas građanima Republike Srpske iskrene čestitke povodom 9. maja, Dana pobjede nad fašizmom, i obilježavanja 71 godineod završetka najmasovnijeg rata po broju ljudskih žrtava i okončanja najstravičnijeg sukoba u istoriji čovječanstva.\n„Neophodno je i danas podsjetiti da je antifašizam univerzalna vrijednost, stav cijelokupnog čovječanstva naspram jedne od najmračnijih pojava u istoriji i da narod koji nije opredijeljen ka antifašizmu nema budućnosti. Srpski narod dao je značajan doprinos u toj borbi. U Drugom svjetskom ratu stradalao je više od milion Srba“, istakao je predsjednik Čubrilović.\nOn je podsjetio da je srpski narod već u prvim antifašističkim demonstracijama u Evropi, 27. marta 1941. godine, pokazao kojim putem će krenuti u ta teška vremena.\n„Taj put je bio put stradanja, ali smo se priključili velikim silama u pobjedi nad fašizmom. Tu baštinu nikada ne možemo i ne smijemo da zaboravimo“, podvukao je predsjednik Narodne skupštine Republike Srpske.\nOn je naglasio da je antifašizam vječna ideja, iako ima pokušaja da se istorija antifašizma, posebno na ovim prostorima, revidira.\n„Postoje oni koji bi da izvrše reviziju istorije u kojoj narodi i države koji su najviše stradali u antifašističkoj borbi danas treba da budu minimizirani, a nekadašnji saveznici fašista zaboravljeni. To se neće dogoditi sve dok je antifašistička svijest u našem narodu jaka i svakodnevno opominje da smo toj u toj borbi dali i više nego što smo imali, više nego bilo koji drugi narod na Balkanu“, naglasio je Čubrilović.\nOn je istakao da odavanje pošte stradalim ibaštinjenje antifašističkih tekovina predstavlja dug prema precima koji su junački stali na stranu saveznika, ali i prema svim budućim generacijama kako bi mogle i znale da svaku i najmanju naznaku fašizma prepoznaju i na vrijeme je zaustave.\n„Zato je Dan pobjede nad fašizom prilika kada, sa najvećom zahvalnošću, poštovanjem i dostojanstvom, odajemo poštu svim stradalima koji susvojim životima doprinijeli slamanju njemačkih, kvislinških i ustaških snaga u Drugom svjetskom ratu. Naša je dužnost da njegujemo tekovine antifašističke borbe i iskreno izrazimo zahvalnosti žrtvama naših otadžbinskih ratova, da se dostojno poklonimo onima koji su dali svoje živote, posebno onima koji su nevino stradali na svim bojištima i stratištima srpskog naroda“, zaključio je predsjednik Narodne skupštine Republike Srpske.\nBanjaluka: Obilježavanje Dana pobjede nad fašizmom


"Tamburica fest" od 20. do 22. juna - Novi Sad\n"Tamburica fest" od 20. do 22. juna\n20:05:00 14.05.2019, Komentara: 0\nNovi Sad - Ovogodišnji "Tamburica fest" 12. put zaredom biće održan od 20. do 22. juna u centru Novog Sada i Petrovaradinskoj tvrđavi, a okupiće i do 600 tamburaša, kao i raznolike sastave iz brojnih zemalja Evrope.\nNa festivalu će se takmičiti devet tamburaških orkestara iz osam zemalja, a u revijalom delu programa nastupiće orkestar „100 violina” iz Budimpešte, ansambl narodnih instrumenata „Zarni Jolj” iz Ruske Federacije i pevačica Lepa Brena.\nDirektor festivala Jovan Pejčić rekao je da ove godine prvi put uvode novu takmičarsku kategoriju, takmičenje za najbolju autorsku pesmu, uz nadmetanje vokalnih solista koji će ih izvesti na sceni.\n– Ove godine će se takmičiti 12 vokalnih solista, a želja nam je da naš festival evoluira i da imamo takmičenje vokalnih solista iz Grčke, Rusije, Italije, Španije, Evrope, da to bude jedan od najboljih festivala u regionu, na koji će se odazivati velika imena i da ostanu zapisane nove pesme koje ćemo čuvati i negovati – kazao je Pejčić.\nJovan Adamov je rekao da su nakon 12 godina uspeli da tamburaštvo značajno dignu s nivoa kafane, te da se iznova trude da pripreme koncert s bogatim i raznovrsnim repertoarom.\nLepa Brena je naglasila da će 22. juna izvesti nekoliko svojih pesama uz tamburaški orkestar, o čemu je oduvek maštala.\n– Kod nas je zaista lako napraviti i organizovati nešto, ali trajanje je kategorija koju nose samo prvaci i zbog toga mi je posebno drago što ću biti sastavni deo nečega što izuzetno volim. Posebno me raduje to što će na festivalu učestvovati mladi tamburaši i što ćemo pokazati da na tamburici može da se svira bilo koja muzika i da ona ima lepu poruku. Muzika spaja ljude i nema pasoš – rekla je poznata pevačica.


Praznične donacije kompanije Sunoko - Sunoko\n26.12.2018. | Vesti i saopštenja\nDA DECEMBAR BUDE „SLAĐI“\nU susret predstojećim novogodišnjim i božićnim praznicima, kompanija Sunoko, članica MK Group, realizovala je brojne donacije kojima je ovaj decembar učinila humanijim i kao više puta do sada, pokazala da je pouzdan partner zajednicama u kojima posluje.\nJavnom komunalnom preduzeću „Putevi opštine Pećinci“ u decembru donirano je dva miliona dinara. U Novom Sadu, treću godinu zaredom, zajedno sa kompanijom Erdevik, kompanija Sunoko je podržala humanitarnu akciju “Pokloni osmeh” donacijom šećera i crnog vina. Pored toga, donirano je i 500 kg šećera za pet domova za decu, beskućnike i stare u Novom Sadu. Ni ove godine, kompanija nije zaboravila Narodne kuhinje na Kosovu i Metohiji, kojima je uručeno 500 kg Sunoko šećera.\n„Kompanija Sunoko kontinuirano radi na poboljšanju uslova života u lokalnim zajednicama u kojima posluje. Našim decembarskim donacijama želeli smo da praznike koji nam dolaze učinimo srećnijim onima kojima je to potrebno“, izjavio je Ljubiša Radenković, direktor kompanije Sunoko.\nMK Group, zajedno sa svojim članicama kontinuirano učestvuje u brojnim humanitarnim akcijama i donacijama čime pokazuje da je pouzdan partner društvu u rešavanju brojnih socijalnih problema. Samo u poslednjih 5 godina, realizovano je 460 društveno odgovornih akcija u vrednosti preko 3 miliona evra.\nDA DECEMBAR BUDE „SLAĐI“ U susret predstojećim novogodišnjim i božićnim praznicima, kompanija Sunoko, članica MK Group, realizovala je brojne donacije kojima je ovaj decembar učinila humanijim i kao...


Dodik: Predsjedavajući Vijeća ministara mora biti iz SNSD-a - Klix.ba\nBiH Dodik: Predsjedavajući Vijeća ministara mora biti iz SNSD-a\nDodik: Predsjedavajući Vijeća ministara mora biti iz SNSD-a\n5.10.2006. u 16:59\nPredsjednik Saveza nezavisnih socijaldemokrata Milorad Dodik izjavio je danas da SNSD namjerava da razgovara sa svim političkim partijama koje budu u Narodnoj skupštini RS-a o formiranju vlasti, ali i s onima koji ne budu a treba da budu uvaženi zbog političkog kapaciteta koji imaju.\n"Minimum koji tražimo je da predsjedavajući Vijeća ministara BiH bude iz RS-a, odnosno iz SNSD-a, i razgovarat ćemo s onima koji stanu iza toga, a ako drugi misle da daju predsjedavajućeg neka formiraju Vijeće s nekim s Marsa, a mi ćemo ostati izvan toga", kazao je Dodik.\nNaveo je da želi da RS u narednom vremenu bude "rasterećena unutrašnjih političkih trzavica i da se usmjeri na svoj status u BiH".\nDodik je kazao "da ga ne interesuju koalicije na nivou BiH, jer je SNSD dobio podršku naroda iz RS-a i da na nivo BiH ide s jasnim interesima koje će zastupati uime RS-a".\nIstakao je da želi da organi BiH budu funkcionalni i efikasni, te da neće prihvatiti dosadašnji ambijent u kojem su ove institucije radile.\nDodik je u izjavi novinarima u Banjoj Luci podsjetio da je SNSD učestvovao u razgovorima o ustavnim promjenama u BiH i prihvatio paket promjena te da, ako se nađe parlamentarna većina za njegovo usvajanje bez izmjena, SNSD će ostati u sporazumu čime bi BiH poslala poruku da njene institucije mogu da funkcionišu.\nPonovio je stav da se u reformi policijskih snaga u BiH ne može biti ukinuta policija RS-a, od čega se neće odstupiti ni po cijenu prekida pregovora o stabilizaciji i pridruživanju s Evropskom unijom.\n"Ovo može da djeluje kao ucjenjivačka priča, ali ne vidim drugi način da se skrene pažnja na ovo pitanje", naveo je lider SNSD-a.\nprije 22h 4m 129\nprije 9h 21m 52\nprije 1d 216\nNa šumskom putu 209\nprije 6h 14m 82\nprije 10h 15m 130


Govedarica: "Kandidovaću se na izborima"\n“Kandidovaću se na predstojećim izborima” najavio je predsednik SDS Vukota Govedarica u emisiji “Puls” BN televizije.\n- Ne bih u ovom momentu o tome govorio i mislim da bi to bilo i neozbiljno, ali smatram da predsednik SDS treba da bude kandidat za jednu od dve najviše funkcije, a to su svakako predsednik Republike Srpske i srpski član Predsedništva BiH - rekao je Govedarica.\nTo je sasvim prirodno naglasio je lider SDS.\n- Svakako, ne bih ulazio u neke komentare koja bi to bila pozicija. Već su neki iz SzP licitirali, a vidim da gospodin Ivanić sve to trezveno posmatra. Radi dobrih odnosa između mene i Borenovića to pitanje će biti na dnevnom redu, ne danas ili sutra, ali vrlo brzo – rekao je Govedarica.\nKrajem godine će se razgovarati o kandidaturama, istakao je predsednik SDS Vukota Govedarica na BN televiziji.\nGovedarica se nada pobedi na predstojećim izborima\nGovedarica: Dodik je kapitulirao


"Naseljavanje migranata na srpsku zemlju je pokušaj etničkog čišćenja" | ASinfo Portal\nBANJALUKA – Predstavnik Odbora za očuvanje srpske imovine u Federaciji BiH (FBiH) Đorđe Radanović smatra da bi bilo kakvo naseljavanje migranata iz afroazijskih zemalja na srpsku zemlju u FBiH značilo još jedan pokušaj etničkog čišćenja i rastjerivanje i ono malo Srba što je ostalo u Federaciji.\nKomentarišući inicijativu da migranti budu smješteni u Medeno Polje u Bosanskom Petrovcu gdje žive Srbi povratnici, Radanović je novinarima u Banjaluci rekao da bilo kakvo smještanje migranata u Bosanski Petrovac znači direktno smještanje migranata u srpska sela.\nPrema njegovim riječima, predstavnici Evropske komisije vršili su određene pritiske na načelnika opštine Bosanski Petrovac.\n“Kao druga lokacija pominje se i Jasenica, između Krupe i Sanskog Mosta, koje je takođe srpsko selo, u kojem je prije rata živjelo 450 Srba. Nakon protjerivanja Srba 1995. godine ovo je novi atak kojim se želi i ostatak srpskog stanovništva, koje se vratilo u FBiH, uznemiriti i natjerati da ode”, zaključio je Radanović.\nOn je napomenuo da Srbi povratnici u Federaciji BiH ionako teško žive.


Turistička organizacija Beograda | Turistička organizacija Beograda na Sajmu turizma u Kragujevcu\nPočetna Vesti Turistička organizacija Beograda na Sajmu turizma u Kragujevcu\nTuristička organizacija Beograda nastupa na Međunarodnom sajmu turizma u Kragujevcu koji se održava od 25. do 27. novembra na Šumadija sajmu, gde predstavlja turističku ponudu za sezonu zima/ proleće 2022. godine sa posebnim akcentom na nastupajuće novogodišnje praznike.\nPosebna pažnja biće posvećena promociji muzeja koji su tokom zime naročito zanimljivi posetiocima, kao i promociji nove turističke ture zatvorenim autobusom koja se organizuje tokom zimske sezone. Na štandu TOB-a organizuje se i nagradna igra sa pitanjima o Beogradu, a za najsrećnije dobitnike su obezbeđene vredne nagrade.\nMeđunarodni sajam turizma u Kragujevcu okuplja brojne izlagače, nacionalne, regionalne i lokalne turističke organizacije, turističke agencije koje će predstaviti svoju turističku ponudu. Za posetioce i izlagače organizovani su brojni prateći stručni i zabavni sadržaji. Sajam se organizuje u skladu sa svim propisanim merama za sprečavanje i suzbijanje širenja epidemije izazvane virusom COVID-19.


Vakcina umanjuje broj mrtvorođenčad : Nadlanu.com\nVakcina umanjuje broj mrtvorođenčad\nObjavljeno 11. apr 2007. / 15:23:24\nNaučnici s Medicinskog fakulteta Univerziteta Minesote saopštili su da su razvili vakcinu koja može da umanji broj mrtvorođenčadi i potpuno ukloni jedan od vodećih uzroka mentalne retardacije i gluvoće kod novorođenčadi. Vakcina još nije testirana na ljudima ali je izuzetno efikasna kod životinja.\nJedna od pacijentkinja, devetnaestomesečna beba Dilajla Pejdž, rođena je gluva. Ona je citomegalovirus ili CMV dobila od svoje majke Rejčel još pre rođenja.\n"Reč je o izuzetno opasnom virusu koji može kod dece da izazove brojna oboljenja s teškim posledicama" - izjavila je mama Rejčel.\nPored gubljenja sluha, virus takođe može da izazove poremećaje kretanja, cerebralnu paralizu i mentalnu retardaciju.\n"Ovaj virus je drugi najčešći uzrok mentalne retardacije - posle Daunovog sindroma" - upozorio je profesor Mark Šlajs koji je predvodio istraživanja na Univerzitetu Minesote. On je sa grupom saradnika uspeo da proizvede vakcinu koja uspešno, kao preventivno sredstvo, štiti mladunce zamorca inficiranih citomegalovirusom.\n"U toku istraživanja pokazalo se da zamorci imaju plodovu vodu koja je veoma slična ljudskoj plodovoj vodi" - otkrio je profesor Šlajs.\nTa činjenica načinila je zamorce idealnom životinjom za testiranje eksperimantalne CMV vakcine. Svetska zdravstvena organizacija (SZO) saopštila je da je citomegalovirus najčešći virus na svetu koji se prenosi sa majke na dete pre rođenja.\n"Efikasna CMV vakcina mogla bi svakako da svake godine zaštiti na desetine hiljada dece u SAD ali i u svetu" - naglasio je Šlajs.\nProcenjuje se da svake godine CMV virus pogađa 40.000 beba u Sjedinjenim Američkim Državama. Većina žena, prenosi ocenu stručnjaka "Glas Amerike", čak i ne zna da je nosilac virusa zato što nema nikakvih simptoma. Svetska zdravstvena organizacija procenjuje da CMV pogađa do 2,5 odsto novorođenčadi a da ga "zaradi" i do 90 odsto odraslih.


N. Samardžić: Putinova poseta zabrinjavajuća, Rusija ne želi Srbiju u EU i NATO | Novinska agencija Beta\nPOLITIKA | 17.01.2019 17:45 > 17.01 17:56\nPoseta predsednika Rusije Vladimira Putina Srbiji i "performans" koji je tom prilikom priredjen u Beogradu vrlo su zabrinjavajući, obzirom na to da ruski predsednik ima razarajuću ulogu u odnosu na Evropsku uniju, čiji Srbija želi da postane član, ocenio je profesor Beogradskog univerziteta i osnivač Instituta za novi Balkan Nikola Samardžić.\n"Mi smo zvanično na putu učlanjenja u Evropsku uniju, a Putinov spoljnopolitički interes je da Srbija ne udje u EU i u NATO. Današnje strateško partnerstvo Srbije i Rusije ogleda se u opstrukciji evropske integracije, u svakodnevnoj propagandi usmerenoj ka domaćem javnom mnenju koja ga okreće protiv evropske civilizacije, demokratskih vrednosti i institucija", rekao je Samardžić za televiziju N1.\nPrema njegovim rečima, građane Srbije interesuje "kako će da žive i rade, da li će deca da im beže u inostranstvo, da li ćemo imati rusku nuklearku pored Vinče, pa će ljudi morati zbog toga da beže iz Beograda" i Putinova poseta, kako je rekao, "važan je dan kada treba razmisliti o tome".\n"Srbija jeste pristojno i normalno društvo, ali je problem sa politikom koja nije podudarna sa potrebama tog društva. U našem je interesu da izađemo sa jasnim stavovima u odnosu na rusku politiku prema Srbiji. Srbija ima šengenske granice sa Mađarskom, Rumunijom i Bugarskom, mi smo u izolaciji ili samoizolaciji i u tom smislu Srbija je zaista u strateškom partnerstvu sa Rusijom, ali pitanje je da li naši ljudi to zaista žele", rekao je Samardžić.\nOn je ocenio da je Srbija, zajedno sa Republikom Srpskom, "poslednje uporište ruske politike na Balkanu".\n"Da li je u našem interesu da živimo u kavezu kao iz 90-tih godina? Ljudi kod nas to ne žele, pretpostavljam da to ni vlast ni opozicija ne žele, ali su skloni da trguju bazičnim osećajima ljudi koja se odnose na nacionalni ponos, karakter i identitet", rekao je Nikola Samardžić.\nPrema njegovim rečima, u Srbiji se "kalkuliše sa slabošću EU", a da dugoročno ne bi trebalo računati sa tom slabošću.\n"Nemačka i Francuska imaju jednak broj stanovnika kao Rusija, imaju četiri puta veću ekonomiju nego Rusija i zajedno imaju veći vojni budžet od Rusije. Ne bih se suviše igrao sa dragocenim evropskim partnerima", rekao je Samardžić. On je dodao da je društvo u Srbiji integrisano u Evropu u tom smislu što ljudi idu da rade u EU, tamo školuju decu, štede u evropskoj valuti, a to čine "perjanice antievropske propagande u Srbiji".\n"To čine prvi, oni imaju najviše evra, oni su najintegrisaniji u evropski prostor, jer raspolažu finansijskom i političkom moći i veoma su licemerni prema najsiromašnijim slojevima u ovom društvu, koje hrane sendvičima i lažima koje se non-stop vrte po medijima", rekao je Samardžić.\nPrema njegovim rečima, Rusija je u proteklih nekoliko dana doživela "tri ozbiljna poraza" glasanja u parlamentima Makedonije, Grčke i Velike Britanije i "te odluke odbacuju Putinovu politiku podele i razaranja EU i NATO".


Opada broj izvršenja smrtne kazne u svetu | Autonomija\nOpada broj izvršenja smrtne kazne u svetu\nU Evropi samo jedna zemlja ima smrtnu kaznu - Belorusija, gde je troje ljudi pogubljeno 2012. godine\nBroj izvršenih srmtnih kazni u svetu nastavio je da opada 2012. kada je bilo skoro 4.000 pogubljenja.\nGodinu dana ranije bilo ih je 5.000, saopštila je danas jedna italijanska nevladina organizacija koja se bori protiv smrtne kazne.\nBroj izvršenih smrtnih kazni je tako opao sa 5.005 2011. na 3.967 2012. (od kojih je 3.000 u Kini), navodi se u godišnjem izveštaju ove NVO „Nešuno toći Caino“, (Da niko nije dirnuo Kaina), predstavljenog u Rimu.\nNa predstavljanju izveštaja bile su brojne poznate ličnosti, uključujući i italijansku ministarku spoljnih poslova Emu Bonino.\nPo tom izvoru, po broju pogubljenja Kinu slede Iran sa 580, Irak (129), i Saudijska Arabija (84).\n„Najviše zabrinjavaju zemlje koje su uvele moratorijum na smrtnu kaznu, a onda su ponovo počele sa pogubljenjima, kao što su Gambija i Japan“, rekla je Bonino.\nPo italjanskoj organizaciji, to je učinilo osam zemalja: Bocvana, Japan, Gambija, Indija i Pakistan 2012. godine, a Indonezija, Kuvajt i Nigerija 2013.\n„To pokazuje da prava nikad nisu stečena zauvek“, rekla je ministarka.\nBonino je međutim pozdravila napredak Kine po razmeni informacija u kaznenoj politici i po transparentnosti, mada ta zemlja i dalje zaostaje po daleko najvećem broju izvršenih smrtnih kazni.\nNajvažnija promena nastupila je u Kini 2007. godine kada je usvojen zakon koji predviđa da svaku smrtnu kaznu koju izreknu lokalni sudovi, treba da potvrdi Vrhovni sud naroda.\n„Tako je broj pogubljenja opao sa 8.000 do 9.000 početkom prosle decenije na 3.000 prošle godine“, rekao je Serđo Elia, sekretar NVO.\nU Evropi samo jedna zemlja ima smrtnu kaznu – Belorusija, gde je troje ljudi pogubljeno 2012. godine.\nUkupno je 158 zemalja ukinulo smrtnu kaznu, navodi italijanska NVO.


Stanojević oprezan pred utakmicu sa Inđijom - SPORTSKI ŽURNAL\nStanojević oprezan pred utakmicu sa Inđijom\n25 februar, 2021 7\nPosle 23 kola u Super ligi Srbije Partizan je drugi na tabeli sa 56 bodova, šest manje ali i utakmicom više od prvoplasirane Crvene zvezde\nTrener fudbalera Partizana Aleksandar Stanojević rekao je danas da njegova ekipa oprezno ulazi u predstojeću utakmicu sa Inđijom u Super ligi Srbije.\n"Izuzetno sam oprezan, gledao sam njihovu utakmicu sa Crvenom zvezdom u Beogradu kada su vodili do pet minuta pre kraja. Oprezni smo, teško je pobeđivati pogotovo u kontinuitetu. Oni su izuzetno agresivna ekipa, bore se za opstanak. Ispratili smo sve njihove utakmice, čak i sa priprema. Spremamo se", rekao je Stanojević na konferenciji za novinare.\n"Inđija ima specifičan, manji stadion. Mi u svaku utakmicu ulazimo uz respekt protivnika. Svaka utakmica je teška, pogotovo gostovanja, nikoga nije lako pobediti. Gledaćemo kako ćemo igrati, više nego druge stvari", naveo je on.\n"Stalno rotiramo u odnosu na protivnika, želim da svi budu spremni. Ne možete sa 11 igrača da igrate. Ne znam sa kim ću početi sledeću ili onu posle nje utakmicu. Važno je da si svi koncentrisani, imamo i prijateljske utakmice koje su mi izuzetno važne i mogu više igrača da imam u rotaciji", naveo je.\n"On to sve radi. Pomoćna igra zavisi od protivnika. Konsultujemo se, ali tome poklanjamo više pažnje nego ranije", dodao je Stanojević.\n"Partizan je kao klub još od ranije za VAR sistem. To smanjuje mogućnost greške. I sa VAR-om se greši, ima mnogo priprema, ni ja nisam siguran. To ubija negde emociju, pogotovo ako imate pun stadion i postignete gol, a čeka se VAR i ne možeš da se raduješ. Ali, opredeliću se za smanjivanje grešaka u fudbalu", istakao je Stanojević.\nPrincipi iz bunkera · 25 februar, 2021 13:58\nDa da · 25 februar, 2021 14:38\nljubo · 25 februar, 2021 17:06\nPartizanka iz zagorja · 25 februar, 2021 14:30\nfudbalske sudije · 25 februar, 2021 14:33\nTako je Inđije mi · 25 februar, 2021 16:04\nnisevac · 25 februar, 2021 20:19


Francuski sindikat poziva na nastavak štrajkova - 01.01.2020, Sputnik Srbija\nFrancuski sindikat poziva na nastavak štrajkova\nFrancuski tvrdokorni sindikat CGT pozvao je danas na nastavak štrajkova u zemlji, dan nakon što je predsednik Emanuel Makron izjavio je da neće odustati od... 01.01.2020, Sputnik Srbija\n12:13 01.01.2020 (Osveženo: 12:25 01.01.2020)\nCC0 / Unsplash / Protest „žutih prsluka“ u Francuskoj, detalj\nFrancuski tvrdokorni sindikat CGT pozvao je danas na nastavak štrajkova u zemlji, dan nakon što je predsednik Emanuel Makron izjavio je da neće odustati od reforme penzionog sistema jer je to „projekat socijalne pravde i napretka“.\nMakron je u redovnom novogodišnjem obraćanju naciji rekao da očekuje da vlada i sindikati brzo postignu kompromis, ali da neće biti odstupanja od osnovnih principa reforme penzionog sistema, koja je pokrenula proteste u Francuskoj.\nPredsednik sindikata CGT Filip Martinez rekao je televiziji BFM da mu se čini da je te reči čuo hiljadu puta, ali da i dalje ne vidi ništa novo u poziciji vlade, prenosi Rojters.\n„Alarmi moraju da budu glasniji, potrebni su nam štrajkovi svuda“, poručio je Martinez, ali je najavio da će njegova organizacija učestvovati na sastanku Vlade i sindikata 7. januara.\nFrancuski predsednik želi da pomeri prag za odlazak u penziju sa 62 na 64 godine i da ukine 42 različita penziona sistema i uvede jedinstven sistem koji bi važio za sve sektore, preneo je Tanjug.\nLider krajnje levice Žan-Lik Melanšon ocenio je u objavi na Tviteru da Makronova izjava predstavlja „objavu rata onima koji odbacuju reformu“.


Recep Tayyip Erdogan položio cvijeće na mezar Alije Izetbegovića – Svjetlo Dunjaluka\nBy Glavni urednik / May 20, 2018\nPredsjednik Republike Turske Recep Tayyip Erdogan položio je cvijeće na mezar prvom predsjedniku Republike BiH Alije Izetbegovića.\nTurski predsjednik Recep Tayyip Erdogan u sklopu radne posjete glavnom gradu BiH posjetio je Šehidsko mezarje Kovači gdje je položio cvijeće na mezar prvom predsjedniku Republike BiH Aliji Izetbegoviću.\nU pratnji Erdogan bila je njegova supruga Emine Erdogan, predstavnici delegacije Republike Turske, predsjedavajući Predsjedništva BiH Bakir Izetbegović i njegova supruga Sebija Izetbegović te predsjedavajući Vijeća ministara BiH Denis Zvizdić.\nErdogan je ranije u nekoliko navrata isticao da je Alija Izetbegović bio veliki državnik i jedan od najvažnijih mislilaca našeg stoljeća.\nPredsjednik Turske je prošle godine ispričao da je Izetbegovića posjetio 18. oktobra 2003. godine u Sarajevu, samo dan prije smrti, kada mu je prvi predsjednik BiH kazao: “Tayyipe, vi ste potomci sultana Fatiha, ovaj prostor je vama u amanet, zato ga čuvajte”.\n“Činjenica da je Bosnu dao u amanet Turskoj manifest je njegovog civilizacijskog horizonta. Jer, Alija je vidio i znao da muslimani jedino jedinstveni, u zajedništvu i solidarišući se jedni s drugima, mogu ostvariti svoju civilizacijsku misao”, rekao je Erdogan turskim medijima.\nTurski predsjednik će nakon polaganja cvijeća na Šehidskom mezarju Kovači prisustvovati 6. po redu Kongresu Unije evropskih-turskih demokrata (UETD) u Olimpijskoj dvorani “Juan Antonio Samaranch”.\nNekoliko hiljada Erdoganovih pristalica okupilo se u Olimpijskoj dvorani Zetri gdje isčekuje obraćanje turskog predsjednika u okviru predizborne kampanje. Inače, njemačke, austrijske i holandske vlasti ranije su zabranile turskim političarima da ne teritoriji njihovih zemalja održavaju predizborne skupove pravdajući to “zabrinutošću zbog javnog reda”.\nMesdžidul Aksa – Da li ste znali?


SLUČAJ KAFILERIJA SE NASTAVLJA PRED PRIVREDNIM SUDOM U ZRENjANINU – Zrenjanin\nKako se meri kvalitet vazduha\nPred Privrednim sudom u Zrenjaninu je, nakon pauze zbog zahteva okrivljenih za izuzeće predsednika suda i svih sudija i Osnovnog javnog tužilaštva, što je Privredni apelacioni sud u Beogradu odbio, održano suđenje koje se vodi u predmetu protiv firme „Prekon” – Kafilerija. Na prvom ročištu za glavni pretres nakon izmene optužnog predloga, prošlog ponedeljka 29. oktobra, nastavljeno je izvođenje dokaza saslušanjem svedoka, zaposlenih u Zavodu za javno zdravlje koji prate kontrolu kvaliteta vazduha u Mesnoj zajednici „Dositej Obradović”. Sud je prvo saslušao Oliveru Grozdanović, šefa laboratorije Zavoda za javno zdravlje, koja je iznela analitičke podatke o obavljenim merenjima.\nPrema rečima svedoka, kontrolu kvaliteta vazduha mere u MZ „Dositej Obradović” od 2016. godine, na osnovu ugovora sa Gradskom upravom zbog pritužbi građana na neprijatne mirise. Kako kaže, osim uobičajenih parametara koji se stvaraju više u periodu grejanja, prate supstance vodonik-sulfid, amonijak i akroelin, koje bi mogle da budu pokazatelj zagađenja vazduha neprijatnim mirisima.\nS obzirom da nemaju mogućnosti da pravom metodom utvrde prisustvo akroleina, za ispitivanje tog elementa angažovali su Gradski zavod za javno zdravlje Beograd. Takođe, navodi svedok, ne rade kontrolu emisije gasova, već samo kontrolu imisije kvaliteta vazduha. Svedok kaže da su merno mesto gde su kontrolisali kvalitet vazduha odredili zajedno sa lokalnom samoupravom, uz sugestije inspektora za zaštitu životne sredine, a to je u blizini sedišta MZ „Dositej Obradović”, jer je to dovoljno zaštićeno mesto za njihove merne instrumente. Prema mišljenju svedoka, možda merno mesto nije dovoljno blizu potencijalnog zagađivača.\nTužilac je konstatovao da je svedok naveo da su merenja obavljena na zahtev lokalne samouprave zbog opšte poznate činjenice postojanja neprijatnih mirisa, što je svedok još jednom potvrdio. Na pitanje tužioca da li je svedoku lokalna samouprava predočila od čega potiču neprijatni mirisi, svedok odgovara da nisu rekli za koga misle da je potencijalni zagađivač. Prema rečima svedoka, Zavod za javno zdravlje prati kvalitet vazduha, a šta i gde kontrolišu, određuje inspektor za zaštitu životne sredine pri lokalnoj samoupravi. Na pitanje branioca, da li svedok razlikuje neprijatan miris od Kafilerije i neprijatan miris od supstanci organskog smeća, svedok kaže da nije veštak i o tome ne može da se izjasni.\n56 DANA U GODINI\nDrugi saslušani svedok je dr Saša Petković, specijaista higijene. Svedok navodi da se prilikom čitanja rezultata može uočiti da na mernom mestu MZ „Dositej Obradović” kontrolisane supstance nisu prekoračile maksimalnu dozvoljenu koncentraciju. Na pitanje suda da li svedok može da se izjasni pojedinačno o kontrolisanim supstancama (akrolein, vodonik-sulfid i amonijak) koji je najniži prag kod čoveka koji može da oseti neprijatan miris, svedok odgovara da dobijaju rezultate o prosečnoj, maksimalno dozvoljenoj količini u toku 24 sata. To ne znači, ističe svedok, da u nekom satu nije bilo prekoračenja prisustva nedozvoljene supstance koja u suštini izaziva osećaj neprijatnog mirisa. Kako kaže, po uredbi nije propisana satna koncentracija ili kontinuirano praćenje kvaliteta vazduha iz sata u sat, već na nivou dvadesetčetvoročasovnog praćenja kvaliteta. Takođe navodi da sva merenja koja su izvršili u 56 dana, nisu bila povezana sa nekom proizvodnjom, te im nije skrenuta pažnja da moraju određenih dana da mere zagađujuće materije u vazduhu.\nNa pitanje branioca da li Zavod u kojem radi ima mogućnost da obavi merenje količine intenziteta neprijatnog mirisa, svedok kaže da ne poseduju takve uređaje. Potom je odbrana pitala koji su kriterijumi za merenje (da li se meri leti ili zimi), svedok kaže da se trude da 56 dana u godini ravnomerno rasporede, jer i ugovarač iz Beograda mora da dođe na lice mesta da bi postavio aparate kojim uzorkuje vazduh.\nNaredni glavni pretres održaće se u petak, 9. novembra.\nPodsećamo, Osnovno javno tužilaštvo u Zrenjaninu podnelo je optužni predlog zrenjaninskom Privrednom sudu u maju 2017. godine protiv firme „Prekon” kao pravnog lica i S. P. kao odgovornog lica. To je usledilo nakon što je inspektor za zaštitu životne sredine u Gradskoj upravi Osnovnom javnom tužilaštvu podneo prijavu zbog privrednog prestupa Zakona o zaštiti vazduha.\nFirmi „Prekon”, koja se bavi reciklažom otpadaka i ostataka životinjskog porekla, stavlja se na teret da u periodu od 1. januara do 30. juna 2016. godine nije izmerena zagađujuće materije u vazduhu na emiteru Kurmajerov toranj i emiteru kotla za sagorevanje koje se koriste u tehnološkom procesu, preko ovlašćenog pravnog lica.\n← PALATA PRAVDE OTVORILA VRATA ZA UČENIKE SREDNjIH ŠKOLA I GRAĐANE\nKvantna fizika →


27.12.2019 u 19:35\nMoniku i otmičara traži 700 ljudi\nProšao je i osmi dan od kada je Monika Karimanović iz Suvog Dola kod Niša nestala u jutarnjim satima na putu od svoje kuće do škole. Devojčice i dalje nigde nema. Velika je nada da je živa i da će uskoro biti oslobođena iz kandži Ninoslava Jovanovića, Malčanskog berberina, koji danima beži od policije vodeći Moniku sa sobom. Jovanović je, pošto je pre tri dana viđen u ataru sela Orešac, u opštini Knjaževac, pobegao, kako se pretpostavlja, prema Glogovcu, selu pored svrljiškog Timoka, između naselja Podvis i Rgošte.\n15.10.2018 u 11:51\nOdređen pritvor „malčanskom berberinu”\nViši sud u Beogradu odredio je pritvor do 30 dana N. J, kojeg mediji nazivaju „malčanski berberin”, a koji se sumnjiči da je preko mesindžer aplikacije slao poruke većem broju ženskih osoba. Porukama ih je proganjao tražeći da mu dostave svoju isečenu kosu ili da ih šiša u zamenu za novčanu nadoknadu. Portparolka suda Bojana Stanković precizirala je za Tanjug da je sudija za prethodni postupak doneo rešenje kojim mu je odredio pritvor do 30 dana zbog opasnosti da će ometati istragu uticanjem na predložene svedoke, kao i zbog postojanja osobitih okolnosti koje ukazuju da će u kratkom vremenskom periodu ponoviti krivično delo. Protiv navedenog rešenja osumnjičeni i njegov branilac mogu izjaviti žalbu krivičnom vanraspravnom veću u roku od tri dana od prijema rešenja, dodala je


Da li će ukidanje kriznog poreza povećati zarade? – Bankar.me\n-Pošto je od prvog januara ukinut krizni porez, taj se novac vraća zaposlenom na koga je primjenjivan, jer je obračunavan na teret zaposlenog, kazali su iz Saveza sindikata. Isto kažu i u Uniji slobodnih sindikata.\n-Kako je krizni porez uveden kao dodatni porez na dohodak fizičkih lica, poslodavci su obavezni da ga sada pretoče u povećanje zarada, kažu u USSCG i podsjećaju da su bila oporezovana primanja veća od prosječne plate. U privrednim asocijacijama kažu da ne mogu da utiču na poslodavce i daje odluka u njihovim rukama.\n-Privredna komora nema mogućnost uticaja na poslovnu politiku privrednih subjekata, ali očekujemo da će ukidanje kriznogporezadoprinijeti povećanju zarada zaposlenih čija je bruto plata veća od 766 eura, s obzirom na to daje samo na dio tih zarada plaćan krizni porez, kazali su za Pobjedu iz PKCG i najavili da će se zalagati za poresko rasterećenje rada, povećanje zarada i zaposlenosti.\n-Djelovaćemo na smanjenje doprinosa, povećanje minimalne cijene rada i energičniju kontrolu inspekcija, što će doprinijeti daljem rastu zarada i zaposlenosti. Ovim će se proširiti baza poreskih obveznika i n’a taj način sačuvati stabilnost javnih finansija, kažu u Privrednoj komori. Visoki troškovi rada u dijelu doprinosa, tvrde, jedno od najvećih ograničenja poslovanja.\n-Pripremili smo analizu poreska opterećenja po osnovu rada, koja je prezentovana na skupštinskom Odboru za ekonomiju. Učešće poreza i doprinosa u ukupnim troškovima rada je 41,3 odsto i iznad je prosjeka zemalja OECD-a, što negativno utiče na stopu zaposlenosti, a dio poslodavaca ne izmiruje u potpunosti poreske obaveze, pojašnjavaju iz PKCG.\nIz Montenegro biznis alijanse pozdravljaju odluku o ukidanju kriznogporeza i dodaju da je stvar firme kako će iskoristiti te pare.\n-Kao tržišno orijentisana poslovna asocijacija ocjenjujemo daje to stvar menadžmenta firmi i poslovne politike koju vode. Različite su mogućnosti korišćenja “viška” sredstava, tako da sve to ostaje u domenu menadžmenta svake firme pojedinačno, kazao je Milan Dragić. izvršni direktor MBA i podsjetio da se oni kontinuirano zalažu za smanjenje svih vrsta poreza kao jedne od mjera za podsticanje biznisa.\nČeka se analiza efekata smanjenja doprinosa\nIz SSCG najavljuju analizu efekata smanjenja za dva procenta doprinosa za zdravstvo na teret poslodavca i povećanje minimaica sa 193 na 222 eura neto.\n-Da li su sva sredstva po osnovu smanjenja ovog doprinosa prelivena u povećanje minimalne zarade, shodno zaključku, znaćemo na osnovu analize koja treba da bude završena početkom februara 2020. – ističu iz ove sindikalne organizacije i podsjećaju da je dogovoreno da će socijalni partneri nakon razmatranja analize nastaviti pregovore o mogućnosti novog povećanja minimaica.\nU USSCG kažu da smanjenje ovog doprinosa nije dovelo do povećanja zarada.\n-Za razliku od kriznog poreza, poslodavci mogu, ali ne moraju da smanjenje doprinosa ukalkulišu u povećanje zarada zaposlenih – objašnjavaju u USSCG.\nPOJMOVIkrizni porez Krizni porez na plate povećanje zarada\nPrevious Ispituje se ustavnost neradne nedjelje\nSljedeći Glavni grad platio 152.000 eura za dio imovine “Radoje Dakića”


U srpskim sredinama na Kosovu pet novozaraženih koronavirusom\nU srpskim sredinama na Kosovu i Metohiji registrovano je novih pet pozitivnih slučajeva zaraze korona virusom, dok je 41 lice izlečeno, saopšteno je danas iz Kriznog štaba opštine Kosovska Mitrovica.\nTokom protekla 24 sata na osnovu 71 obrađenog uzorka, na severu Kosova zabeleženo je dva nova slučaja infekcije, a u srpskim sredinama južno od reke Ibar evidentirana su tri.\nNovoinficirani po opštinama na severu Kosova: Leposavić (1) i Kosovska Mitrovica (1).\nKada je reč o srpskim sredinama južno od Ibra, po jedan pozitivan slučaj zabeležen je u Gračanici, Kosovskoj Kamenici i Štrpcu.\nIz Kriznog štaba kažu da je od 18. juna zabeležen porast broja novoobolelih, kao i da su trenutno aktivno 384 slučaja, dok je izlečeno 520 lica.\nOd 12. marta do danas, testirano je ukupno 4.211 lica. Ukupan broj obolelih iznosi 940.\n21.01.2021 U Kuršumlijskom Domu zdravlja vakcinacija građana sa Kosova (385)


Mačva ima novog trenera – Darka Tešovića – RTV SUNCE Arandjelovac\nHome » Sport » Mačva ima novog trenera – Darka Tešovića\nMačva ima novog trenera – Darka Tešovića\nNekadašnji fudbaler Partizana novi je šef struke Šapčana.\nDesetak dana posle rastanka sa Draganom Aničićem i njegove selidbe u Voždovac, FK Mačva je ozvaničio dolazak novog trenera.\nŠabačkog superligaša će u nastavku sezone voditi Darko Tešović (48), nekadašnji fudbaler Partizana koji je od leta vodio Radnički 1923, člana Prve lige Srbije.\nTešović je trenersku karijeru počeo u mladim kategorijama Radničkog sa Novog Beograda i Partizana, a u “Zemunelo” je sa kadetima crno-belih doneo i titulu prvaka. Potom se vratio u Grčku, gde je boravio i kao igrač, i u Panioniosu je bio prvi asistent aktuelnog trenera Zvezde Vladana Milojevića.\nNekadašnji vezista crno-belih je najveći deo igračke karijere proveo u Partizanu, gde je osvojio četiri titule šampiona SR Jugoslavije. U Humskoj je godinama bio saigrač Ivici Kralju, aktuelnom predsednku Mačvana, sa kojim će od utorka i zvanično opet sarađivati.\nPosle 12 odigranih kola, Mačva zauzima 9. mesto na tabeli, sa 13 osvojenih bodova.\nPrevious: Džikić o bolesnima i “laganom” gostovanju Realu\nNext: Federer iznenadio javnost: Krio sam povredu


Poljoprivrednici traže da predsednik ne potpiše zakon o zemljištu\nBeta\t 31. decembra 2015. 10:55\nAsocijacija poljoprivrednika Srbije zatražila je danas od predsednika Srbije Tomislava Nikolića da ne potpiše Zakon o izmenama i dopunama Zakona o poljoprivrednom zemljištu, koji je Skupština Srbije usvojila 29. decembra.\n“Usvajanje tog zakona će nama poljoprivrednim proizvodjačima oduzeti mogućnost da svojim radom obezbedimo egzistenciju naših porodica. Molimo vas da ne potpišete taj veoma štetan zakon jer svi snosimo odgovornost svojim činjenjem za budućnost naše dece”, navodi se u pismu Asocijacije upućenom predsedniku Srbije.\nAsocijacija poljoprivrednika Srbije je u stalnom protestu od 24. novembra jer se protivi rešenjima da se državno poljoprivredno zemljište izdaje u dugoročan zakup investitorima koji predlože biznis plan.\nPoljoprivrednici strahuju da će najplodnije zemljište koje oni sada uzimaju u zakup biti dato na korišćenje stranim kompanijama koje će obećati velika ulaganja.\nIzmenama Zakona o poljoprivrednom zemljištu predvidjeno je da se na zakup do 30 godina može dati maksimalno 30 odsto državnog poljoprivrednog zemljišta u svakoj lokalnoj samoupravi.\nPrvobitni predlog Vlade Srbije bio je te parcele može da zakupi jedan investitor, ali je on izmenjen na predlog više poslaničkih grupa, tako da će tu mogućnost imati i udruženi investitori, odnosno poljoprivrednici.\nPoljoprivrednici koji imaju do 30 hektara obradivog zemljišta moći će da kupe do 20 hektara, uz rok otplate do deset godina.


Tužba protiv BiH zbog nestalih i ratnih zločina nad Srbima – mojKontakt portal – Radio Televizija Kontakt\n“Tužba se još nalazi u fazi pripreme i vjerujem da će do kraja ovog mjeseca biti predata Evropskom sudu za ljudska prava u Strazburu”, izjavio je predsjednik ove organizacije Nedeljko Mitrović.\nOn je rekao da je Republička organizacija do sada dobila izjave i punomoć 223 porodice koje su potvrdile svoju odlučnost za pokretanje ove tužbe pred Sudom u Strazburu, jer su ranije prošle sve pravosudne instance u BiH.\nMitrović je napomenuo da je osnovni motiv tužbe da se pokrenu procesuiranja za ratne zločine počinjene nad Srbima i da porodice nestalih iz Republike Srpske dobiju odgovor o sudbini njihovih nestalih članova porodica.\n“Kada se dobije takva presuda u Evropskom sudu za ljudska prava u Strazburu, vjerujem da će porodice poginulih iz Republike Srpske zatražiti odgovarajuću materijalnu naknadu od BiH za duševnu bol i sve druge gubitke”, istakao je Mitrović.\nKomentarišući obustavljanje ekshumacije na sarajevskoj deponiji u Buća Potoku zbog neplaćanja firmama koje vrše iskopavanja, Mitrović je rekao da je to manipulacija i izbjegavanje odgovornosti nadležnih institucija BiH.\n“Tužilaštvo BiH treba javno da saopšti da se na toj lokaciji ne nalaze tijela sarajevskih Srba i da su izmještena. U suprotnom, licemjerno je govoriti da nema sredstava da ekshumacija bude nastavljena”, istakao je Mitrović.\nOn je zaključio da se ekshumacija na ovoj lokaciji može “presjeći” izričitim zahtjevom Tužilaštva BiH da Mirsad Kebo i Amor Mašović daju izjave pod punom materijalnom i krivičnom odgovornošću.\nPredsjednik Narodne skupštine Republike Srpske Igor Radojičić izrazio je očekivanje da bi do kraja septembra trebalo da bude spremna tužba Republičke organizacije porodica zarobljenih, poginulih boraca i nestalih civila, koja će biti upućena Evropskom sudu za ljudska prava u Strazburu, zbog zastoja u u procesu traženja nestalih Srba i procesuiranju ratnih zločina nad Srbima.\nRadojičić je rekao ranije da će republičke institucije pružiti punu podršku ovoj organizaciji.


Uprkos abolicij, nastavlja se istraga u Makedoniji - alo.rs\nAFERA PRISLUŠKIVANJE Uprkos abolicij, nastavlja se istraga u Makedoniji\nAUTOR: Tanjug DATUM I VREME: 14.04.2016. 17:56\nUprkos odluci makedonskog predsednika Đorđa Ivanova o aboliciji odgovornih u aferi "prisluškivanje", Specijalno tužilaštvo nastavlja istragu.\nUprkos odluci makedonskog predsednika Đorđa Ivanova o aboliciji odgovornih u aferi "prisluškivanje", Specijalno tužilaštvo nastavlja istragu, rekla je danas tužiteljka Katica Janeva, poručivši Ivanovu da će imati puno posla ako nastavi da abolira političare umešane u kriminal.\nJaneva je rekla da Specijalno tužilaštvo nastavlja rad na zaštiti interesa makedonskih građana u vezi sa istragom krivičnih dela povezanih sa ilegalnim prisluškivanjem i druge pravne postupke.\nPrema njenim rečima, efikasnost Specijalnog tužilaštva dokazuje pet aktuelnih istraga o ukupno 36 osoba.\n"Naš poštovani predsednik Ivanov će imati puno posla zato što mi nameravamo da započnemo brojne postupke u vezi sa prisluškivanjem razgovora i druge finansijske istrage", rekla je Janeva na konferenciji za novinare, na kojoj je najavila pokretanje nove istrage pod nazivom "Transporter".\nOd svih postupaka koji su u toku, Tužilaštvo ima informacije da su od 2008. do 2015. godine velike sume novca iz budžeta završio u "privatnim džepovima".\nJaneva je rekla da je i u slučaju abolicije kriminalaca i postojanja pravnih prepreka da se nastavi postupak, zakonska obaveza Tužilaštva da prikupi dokaze o nelegalno stečenoj imovini koja, po zakonu, mora biti konfiskovana.


SNP očekuje što skorije usvajanje izmjena Zakona o PIO | MINA\nNaslovnica MINA Business SNP očekuje što skorije usvajanje izmjena Zakona o PIO\nSNP očekuje što skorije usvajanje izmjena Zakona o PIO\nPodgorica, (MINA-BUSINESS) – Usvajanje predloženih izmjena i dopuna Zakona o penzijsko invalidskom osiguranju (PIO) značiće mnogo, ali se ne može opravdati neodgovornost Vlade koja je toliko čekala da usvoji rješenje za koliko-toliko bolji život penzionera, smatraju u Socijalističkoj narodnoj partiji (SNP).\n„Nadamo se da će se predložene izmjene i dopune Skupština usvojiti što prije, kako bi naši penzioneri osjetili bilo kakav boljitak u zemlji čija je vlast odavno pokazala da joj je briga o starima samo još jedna neželjena obaveza“, naveli su predstavnici SNP-a u saopštenju.\nOni smatraju da je riješenost Vlade da utvrdi i pošalje Predlog izmjena i dopuna zakona o PIO u skupštinsku proceduru čist predizborni pokušaj vlasti da ubere političke poene u susret izborima.\n„Vlada je skoro dvije godine otezala regulisanje ovog pitanja i očigledno je čekala predizbornu kampanju kako bi pokazala da brine o najstarijim sugrađanima. Da je Vlada ovo uradila kada je trebalo, oko 12 hiljada penzionera sa najmanjim primanjima bi već primalo 145 umjesto 128 EUR. Takođe, ovim nepotrebnim i ničim opravdanim odugovlačenjem oštećeni su i oni koji su penzionisani po aktuelnom zakonu u prethodne dvije godine“, rekli su iz SNP-a.\nOni su dodali da je Vlada neažurna i u mnogim drugim slučajevima, tako da privrednici već mjesecima čekaju treći paket mjera pomoći za saniranje posljedica pandemije koronavirusa, koji je obećan još u aprilu.\n„Bilo bi politički naivno misliti da će se Vladina ekonomska politika mijenjati nabolje, posebno kada se uzmu u obzir brojna mišljenja da nas pravi problemi očekuju na jesen, nakon izbora, kada se planira smanjivanje plata u javnom sektoru, ali i penzija“, saopštili su iz SNP-a.


Studentkinja novosadskog Filozofskog fakulteta pobedila na državnom takmičenju iz kineskog jezika - Pokazivač\nStudentkinja novosadskog Filozofskog fakulteta pobedila na državnom takmičenju iz kineskog jezika\nStudentkinja Filozofskog fakulteta u Novom Sadu, Tijana Ćopić, pobedila je na 18. takmičenju u poznavanju kineskog jezika i kulture pod nazivom “Kineski most”, održanom u subotu, 18. maja, u Beogradu.\nFoto: Filozofski fakultet Novi Sad\nOna je pobedila u kategoriji studenata sa naprednim nivoom znanja. Tijana je studentkinja druge godine anglistike na Filozofskom fakultetu, na kojem uči i kineski jezik kao izborni. Svojim znanjem kineskog jezika, ali i kaligrafskim umećem ostavila je snažan utisak i na kineske medije, koji su pratili ovo takmičenje i objavili snimak njenog kaligrafskog ispisa. U julu ove godine, Tijana će predstavljati Srbiju na svetskom takmičenju u Kini.\nOvo je treća godina zaredom da studenti Filozofskog fakulteta, koji uče kineski kao izborni jezik, osvajaju prvo mesto, a prvi put je to u naprednoj kategoriji.\nTakmičenje je održano u subotu u Prvoj beogradskoj gimnaziji. Organizator ovog takmičenja na međunarodnom nivou je državna kancelarija za promociju kineskog jezika HANBAN, a preliminarno takmičenje je organizovao Konfucijev institut Univerziteta u Novom Sadu uz podršku Ambasade Kine.\nNa takmičenju su učestvovali studenti Filološkog fakulteta iz Beograda, Univerziteta “Megatrend”, Ekonomskog fakulteta iz Subotice i Filozofskog fakulteta iz Novog Sada i Konfucijevog instituta Univerziteta u Novom Sadu.\nStudenti su bili podeljeni u dve grupe: studenti sa osnovnim i studenti sa naprednim nivoom znanja kineskog jezika. Obe grupe su se takmičile u tri kategorije: govorništvo, talenat i kviz znanja o poznavanju kineskog jezika i kulture, dok su studenti sa naprednim nivoom znanja pisali sastav na zadatu temu na kineskom jeziku.\nPrethodni tekstDečak koji je zahvaljujući vrtiću lako prebrodio svoje probleme u komunikaciji\nSledeći tekstVIKEND HOROSKOP: Idealno vreme za PROVOD, jedan znak da prihvati LJUBAVNU PONUDU


Dodik: Svijet u ozbiljnom neredu - Top Portal\nNaslovnica Vijesti BiH Dodik: Svijet u ozbiljnom neredu\nDodik: Svijet u ozbiljnom neredu\nDodik je na tribini “Rat u Ukrajini – šta znači srpska neutralnost” da je svijet u ozbiljnom neredu i da u ovom trenutku nemamo razloga da se nadamo nečemu dobrom, pogotovu što globalne odluke ne zavise od nas.\n“Svijet se dodatno podijelio i naši hendikepi su jasni – nalazimo u zoni Balkana, koji je na neki način okružen zapadnom sferom interesa. I Srbija i Republika Srpska tu se suprotstavljaju NATO savezu koji sada dobije ozbiljne izglede da se još više ojača“, rekao je Dodik na tribini u Beogradu.\nDodik je rekao da je ova tema jedan od najvećih izazova današnjice i da će učešćem na ovom skupu pokušati da pomogne sa pozicije političkog operativca prije svega, te ukaže na neke stvari, sa čime se političari suočavaju za razliku od analitičara koji posmatraju stvari iz svoje naučno-analitičke vizure.\n“Jasno je da svijet, za koji je prije nekoliko decenija ili godina bilo jasno da je krenuo sa traženjem novih puteva i razilaženjem onih koncepcija koje su dotada živjele, sa očiglednom krizom neoliberalnog koncepta, koji je tražio spas da se homogenizuje, da je to našao u početku ukrajinskog sukoba”, rekao je Dodik.\nOn je ukazao da je svijet u ozbiljnom neredu i to djele gotovo svi i istakao kako misli da se radi o događaju koji je jedan od onih koji će predodrediti buduće decenije, način kako će svijet ubuduće izgledati, kako je to bilo mnogo puta do sada, na primjer poslije rušenja kula Svjetskog trgovinskog centra u Americi kada svijet više nije izgledao isto.\n“To pred nas postavlja ozbiljno pitanje kao odgovorne ljude u nauci, analitici, politici, kako naći odgovore na kretanja, na dnevna pitanja”, rekao je Dodik.\nOn je istakao da očigledno moraju tražiti odgovori i na koncepcijske stvari, kako bismo uputili ili stvorili dovoljno javno mnjenje da ima jasne odgovore na ova pitanja.\n“Mi smo oni koji možemo da analiziramo, pratimo, gledamo sa simpatijama ili antipatijama, ali u suštini iz onoga što ja poznajem i koliko mogu da imam dodira sa donosiocima odluka, mislim da ni na jednoj ni na drugoj globalnoj strani nema jasnog koncepta gdje će se ovo završiti, kada će početi konsolidacija ili artikulacija jednog ili drugog političkog pristupa”, rekao je Dodik.\nTribina “Rat u Ukrajini – šta znači srpska neutralnost” u organizaciji informativno-političkih portala “Sve o Srpskoj” i “Fakti”, na kojoj učestvuje i srpski član Predsjedništva BiH Milorad Dodik, počela je danas u Pres centru Udruženja novinara Srbije /UNS/ u Beogradu.\nPrethodni članakNestali Trebinjac pronađen živ\nNaredni članakCrnogorskog zvaničnika “napala” EU zastava


Kajtazi: Sprema se hapšenje još 13 osoba koje će biti poslate u Hag - Kosovo Online\nKajtazi: Sprema se hapšenje još 13 osoba koje će biti poslate u Hag\n3. Maj 2022. • 23:24\nNovinar Kohe Vehbi Kajtazi izjavio je, povodom izdavanja nove, izmenjene optužnice Specijalnog suda protiv bivših čelnika OVK, da se sprema hapšenje još 13 osoba koje će biti prebačene u pritvor Specijalnog suda, prenosi Ljajmi.\n"Reč je o 13 osoba, od kojih su većina viši pretpostavljeni OVK, od kojih se očekuje da se pridruže ostalim optuženima koji se već nalaze u Hagu", rekao je Kajtazi.\nOn je, između ostalog, dodao da će se to dogoditi u toku ovog meseca i da su kosovske vlasti svesne toga.\n"Očekuje se da će se to dogoditi vrlo brzo, tako da će u toku ovog meseca biti uhapšeno još 13 osoba koje će biti poslate u Hag. O tome su obaveštene kosovske vlasti, i premijer Kurti i ministarka pravde. Nadležni su obavešteni o ovom pitanju, ne poimenice, već samo o akciji, jer se na kraju mora napraviti red da ne bude incidenata ili recimo nereda", rekao je Kajtazi.\nŠto se tiče komunikacije premijera Kurtija sa advokatima optuženih u Hagu, on je to nazvao potpuno besmislenim, posebno putem video linka, podsećajući da je upravo premijer Kurti rekao bivšem predsedniku Hašimu Tačiju da ide u Hag.\nHag hapšenje Aljbin Kurti Kosovo Aljbuljena Hadžiu\nKajtazi: Region na ivici energetskog kolapsa, a Kosovo ometa svaki projekat\nNovinar Vehbi Kajtazi reagovao je nakon što su pisanja medija da je region u energetskoj krizi i naveo da Kosovo pride ometa svaki energetski projekat, uključujući i gas.\nNovinar Kajtazi zahteva odgovornost tužioca, tvrdi da mu ugrožava život\nKajtazi: Jedan od uhapšenih zbog krađe glasova je primao mito, sada je red na onog ko je davao


Realni podaci ispitanih performansi ukazuju da AEB sistem može da smanji broj nesreća za 27 odsto. Iako uvođenje ovih aktivnih bezbednosnih tehnologija smanjuje broj pogibija i povređivanja, dostupnost AEB sistema u Evropi daleko je od standardizovanog. Nedavno istraživanje sprovodeno od strane EuroNCAP-a, otkriva da je AEB sistem potpuno nedostupan na 79 % modela automobila koji se prodaju u Evropi i da 66 % proizvođača automobila ne nudi AEB sistem na nekim od svojih novih modela automobila.\nAutonomous Emergency Braking sistem može da pomogne da se izbegnu sudari ili da se ublaže njegove posledice upozoravajući vozača na opasnost, podržavajući njegov pritisak kočenja i/ili primenom nezavisnih kočnica na vozilu. Tehnologija uglavnom koristi napred usmeren radar, LiDAR i video sistem da obezbedi potpunu i preciznu sliku o putu napred u realnom vremenu. Od 2010. godine, nekoliko proizvođača automobila dobilo je priznanje za svoje sigurnosne AEB sisteme kroz EuroNCAP Advanced nagrade.\nEuroNCAP konstatuje da premium auto brendovi kao što su Volvo, Infiniti i Mercedes imaju najbolje nivoe standardne AEB opreme, a pridružili su im se i Jaguar, Land Rover, Audi i Lexus kada su uključili AEB sistem kao opciono rešenje na svojim modelima.\nAutomobili u Executive i Large Family kategorijama imaju najviši nivo dostupnosti ovog sistema, barem kao opciju. Međutim, neki proizvođači automobila u slabijim kategorijama pokazuju da AEB može biti ponuđen kao standard ili kao prihvatljiva opcija na tržištu vozila. Između ostalog, Mazda, Ford, Honda i Volkswagen prodaju AEB sistem delimično kao standardnu opremu ili kao opciono rešenje na nekim svojim većim automobilima kao što su modeli Mazda 5, Ford Focus, Honda Civic i Volkswagen Up!. Napominje se da će Fiat takođe ponuditi jeftiniji AEB sistem kao opciju u novom modelu Panda u julu 2012.\nAEB sistem sve više je na raspolaganju kod automobila koji su zamenjeni novim ili poboljšanim verzijama, kao što su novi Mercedes-Benz A-Class, Ford Fiesta i Ford Kuga. Michiel van Ratingen, generalni sekretar EuroNCAP-a kaže: "Brži prodor ove tehnologije u nove automobile, učiniće realnijim da Evropska unija dostigne svoj cilj smanjenja broja nastradalih na putevima za 50 odsto do 2020. Zbog toga je EuroNCAP odlučio da uključi AEB ocene kao deo ukupnog rejtinga automobila od 2014. godine pa nadalje i nada se da će evropske vlasti uskoro zahtevati da AEB sistem bude obavezan na svim novim tipovima vozila."\nOd kako je EuroNCAP objavio prve bezbednosne rezultate i rejting 1997. godine, učinjeni su značajni napori od strane proizvođača automobila, pružaoca tehnoloških usluga, državnih vlasti i drumskih prevoznika da učine automobile bezbednijim. Uprkos velikom smanjenjenju broja poginulih u proteklih 15 godina, u Evropi danas više od 30.000 ljudi i dalje smrtno strada na putu, a mnogo više njih bude povređeno svake godine. Uključivanje AEB sistema u ocenu EuroNCAP rejtinga automobila, upozoriće i podstaknuti potrošače da odaberu AEB sistem prilikom kupovine novog automobila, jer će tako poboljšati svoju bezbednost i pomoći sebi da izbegnu ili ublaže sudar.\nAutor bmw series 8 11 Maj 2015, 22:29


U Evropi zamenjeno gotovo 60 odsto Note 7 smartfona\nJužnokorejska kompanija Samsung potvrdila je da je u Evropi do sada zamenjeno 57 odsto Galaxy Note7 uređaja od kako je započeta ta akcija zbog problema sa baterijama koje su u nekoliko slučajeva registrovanih u svetu eksplodirale prilikom punjenja.\n„Od 19. septembra, 90 odsto korisnika Galaxy Note7 koji su zamenili svoje uređaje širom Evrope odabralo je da uzme zamenski Galaxy Note7, dok je tri procenta odabralo neki drugi Samsung Galaxy telefon“, navodi se u saopštenju predstavništva Samsunga u Beogradu.\nKompanija je tokom akcije zamene sve vreme apelovala na sve vlasnike Galaxy Note7 telefona u Evropi da ugase svoje uređaje i zamene ih kroz aktuelni Samsungov program zamene.\nNa osnovu trenda zamene uređaja, predviđa se da će se program u Evropi završiti početkom oktobra. Samim tim, u Samsungu predviđaju da će prodaja Galaxy Note7 telefona u Evropi krenuti od 28. oktobra, pod uslovom da se program zamene završi u potpunosti.\n„Naša poruka da je bezbednost najvažnija je stigla do vlasnika Galaxy Note7 telefona, koji čine pravu stvar zamenom svojih uređaja za nove“, rekao je Saša Oravec, direktor telekomunikacija u kompaniji Samsung za SEAD region.


FR: Napad islamista u fabrici | Boom93\nJedan čovek je ubijen, a više njih je povređeno u napadu na fabriku gasa na istoku Francuske blizu Grenobla, za koji se sumnja da su izveli islamisti.\nJednoj osobi, koja nije radnik u fabrike je odsečena glava, objavio je lokalni list L dofine libere.\nNa mestu napada pronađena je islamistička zastava, prenela je Raša tudej.\nNapadač koji je nosio islamsku zastavu ušao je u fabriku i aktivirao nekoliko manjih eksplozivnih naprava, javio je AFP pozivajući se na lokalne vlasti.\nJedno obezglavljeno telo nađeno je u blizini fabrike, rekao je drugi izvor.\nGlava žrtve navodno je pronađena na kapiji fabrike.\nNapad je usledio skoro šest meseci nakon što su islamski ekstremisti u Parizu i njegovoj okolini u januaru ubili 17 ljudi, nakon što su napali satirični magazin Šarli ebdo.\nMinistar unutrašnjih poslova Bernar Kaznev je rekao da odmah ide na mesto napada, saopštila je njegova kancelarija.


Novi Renault Megane RS (velika galerija) - Auto Republika\nRenault je nedavno pozvao novinare iz celog sveta na prvu promotivnu vožnju novog performantnog hedžbeka, modela Megane RS.\nFrancuski proizvođač se tokom razvoja ovog modela žestoko oslonio na iskustvo sportskog odeljenja kompanije, a jedna od osoba koja je učestvovala u razvoju je i vozač F1 Renault tima, Niko Hulkenberg. „Imao sam priliku da Megane RS vozim na nekoliko staza, uključujući i Monako i Spa, i bio sam impresioniran kako moderna tehnologija na ovom automobilu olakšava vožnju“ izjavio je novinarima Hulkenberg.\nNovi Megane RS pokreće 1,8-litarski turbo motor sa četiri cilindra, koji razvija 280 konjskih snaga i 390 Nm maksimalnog obrtnog momenta. To mu omogućava da sprint do „stotke“ potraje svega 5,8 sekundi. S obzirom na to da Megane RS ima pogon samo na prednje točkove, ovaj sprint je još i impresivniji.\nDo kraja godine će na tržište stići i moćnija, Trophy varijanta, koja će razvija 300 konjskih snaga, i sa njom Renault planira napad na rekord Nirburgringa za automobile sa prednjom vučom, koji trenutno drži Honda Civic Type R.\ntags: izdvojeno Megane RS niko hulkenberg renault\nnext Kraj za dilere automobila?


BERLIN Uoči sastanka\nOd današnjeg susreta očekuje pozitivne impulse za regiju jugoistočne Evrope\nHrvatskoj je važno da je Njemačka i Francuska percipiraju kao važnog aktera u rješavanju neriješenih problema i kao zemlju koja će svoje predsjedanje Evropskom unijom iskoristiti da tema odnosa prema zapadnom Balkanu bude visoko na dnevnom redu, kazao je hrvatski premijer Andrej Plenković uoči susreta predstavnika zemalja zapadnog Balkana i Evropske unije u Berlinu.\n- Za nas je posebno važno da i Njemačka i Francuska percipiraju Hrvatsku kao važnog aktera u rješavanju neriješenih problema i kao zemlju koja će svoje predsjedavanje Vijećem Evropske unije iduće godine iskoristiti da tema odnosa prema zapadnom Balkanu bude visoko na dnevnom redu - rekao je hrvatski premijer novinarima.\nIzjavio je kako od današnjeg susreta očekuje pozitivne impulse za regiju jugoistočne Evrope u pogledu približavanja Evropskoj uniji i kako Hrvatska u tom procesu igra važnu ulogu.\nPrema njegovim riječima, taj susret trebao bi poslati nekoliko važnih signala kada je u pitanju odnos EU prema zapadnom Balkanu.\n- Na današnjem sastanku bit će riječi o tri tačke: prva je da se još jednom istakne evropska perspektiva zemalja u regiji, druga je da se pokuša potaknuti Srbija i Kosovo na normalizaciju odnosa i treća da se vidi kako rješavati problem u regiji i kako pomoći i dinamizirati put ovih zemalja prema Evropskoj uniji - rekao je Plenković.\nOcijenio je da je dobro da se sastanak događa sada uoči procjene napretka pojedinih zemalja koji će krajem mjeseca objaviti Evropska komisija.\nKazao je i kako trenutno vlada pozitivna atmosfera u pogledu dogovora Grčke i Sjeverne Makedonije oko imena i da se ta atmosfera želi iskoristiti za pronalazak rješenja i za problem odnosa Srbije i Kosova.\nHrvatski premijer današnji sastanak u Berlinu vidi kao jedan od elemenata približavanja zemalja regije jugoistočne Evrope Evropskoj uniji.\n-Jedan format je onaj kojim će Hrvatska predsjedavati sljedeće godine sa svim članicama Evropske unije, a drugi je onaj u sklopu Berlinskog procesa s nekoliko zemalja, a ovoj grupi se nedavno pridružila i Poljska - rekao je Plenković.\nOn je ponovio da će u sklopu pripreme za hrvatsko predsjedanje Vijećem EU posjetiti i sve susjedne zemlje pa i Srbiju.\nPlenković je u Berlinu potvrdio da će njemačka kancelarka 18. maja posjetiti Hrvatsku i kazao je kako on to doživljava kao snažnu poruku i potvrdu jakog položaja koji HDZ uživa unutar Evropske pučke stranke.\nAndrej Plenković Berlin


Od Gazpromnjefta gorivo za policiju, vatrogasce, Hitnu pomoć - Radio televizija Pančevo\n4. aprila 2020. 0321\nSrbija je dobila donaciju kompanije “Gazpromnjeft” kao podršku u borbi sa virusom korona, a reč je o isporuci naftnih derivata za pripadnike policije, Vatrogasne brigade i Hitne pomoći.\nTa donacija je, kaže ministar rudarstva i energetike Aleksandar Antić, počela da se realizuje od ponoći, a “Gazpromnjeft” će tokom aprila i maju isporučiti sve neophodne količine goriva za MUP, Hitnu pomoć i Vatrogasnu brigadu.\nMinistar je zahvalio svim zaposlenima u NIS-u na velikom angažovanju u ovom periodu, kada se naša zemlja bori sa virusom i istakao da ta kompanija poštuje sve mere koje je država uvela.\nU to se, kaže, uverio i danas prilikom obilaska Gazprom pumpe u Bulevaru Heroja sa Košara na Novom Beogradu.\nMinistar je podsetio da se od 1. aprila realizuje i podrška NIS-a upućena Srbiji, koja je usmerena na nacionalnu avio kompaniju “Er Srbija”, a reč je o 270 tona avio goriva koje se koristi za letove kojima se naši državljani vraćaju iz inostranstva, za dovoženje humanirane pomoći upućene Srbiji i dovoženje medicinske opreme koju je naša zemlja kupila.\nAntić je rekao da u ovom trenutku samo NIS ima rezervi naftnih derivata koje su dovoljne za 45 do 60 dana snabdevanja u ovom režimu potrošnje.\n“Ako tome dodamo i ostale naftne kompanije, robne rezerve i obavezne rezerve koje Srbija ima, mi smo apsolutno po tom pitanju u dobroj situaciji i ne postoje bilo kakvi razlozi za brigu”, istakao je Antić.\nNaveo je da je benzinska stanica u Bulevaru Heroja sa Košara jedan od najsavremenijih objekata koje NIS ima u Srbiji i dokaz da će ta kompanija nastaviti sa razvojem mreže benzinskih stanica širom Srbije.\nS tim u vezi, ministar je pozvao čelnike NIS-a da jednu takvu benzinsku stanicu izgrade i na autoputu “Miloš Veliki” koji je, kako je rekao, sjajan i zahteva moderne benzinske pumpe.\nJelena Belić 5. februara 2020. 5. februara 2020.


IZ HAGA TRAŽE DA POGAZIMO PRESUDU: Novi zahtev da izručimo dvoje radikala, Radeta kaže da nema osnova za hapšenje | Novosti.RS\nOvaj stav države temelji se na odluci Višeg suda u Beogradu iz maja 2016. godine, u kojoj se navodi da nema zakonskih osnova za izručenje radikala, jer "Zakon o saradnji sa Haškim tribunalom predviđa obavezu izručenja samo optuženih za ratne zločine, a ne i optuženih za nepoštovanje suda".\nRadeta i Jojić terete se da su navodno podmićivali svedoke u procesu koji se vodio pritiv lidera SRS Vojislava Šešelja, koji je deceniju proveo u zatvoru u Sheveningenu. Optužnica protiv njih, u kojoj se navodi da su "pretnjama, ucenama i mitom nagovarali svedoke da promene iskaze ili da ne svedoče", podignuta je 2012. godine. Pre dva dana, iz Haga je stigla još jedna depeša u kojoj piše da Srbija treba što pre da ih uhapsi i prebaci ih u Hag.\n- Ništa se nije promenilo u našem pravnom sistemu. Osnova za izručenje Petra Jojića i mene nema i nikada ga ne može ni biti, jer je to odlučeno pravosnažnim rešenjem Višeg suda u Beogradu. I dalje smo spremni da se po svakom osnovu odazovemo našim sudovima i da dokažemo da ništa nezakonito nismo radili - rekla je za "Novosti" Radeta.\nTribunal je u januaru 2015. godine izdao nalog za hapšenje radikala, a u oktobru naredne godine i međunarodnu poternicu. Srbija je tražila da se njihov slučaj ustupi domaćem pravosuđu, što je u jednom trenutku i odobreno. Kasnije je odluka promenjena, jer su "svedoci bili zabrinuti za svoju sigurnost". I uprkos svim garancijama koje je slalo Ministarstvo pravde, Hag nije promenio stav.\nU izveštajima o saradnji Srbije sa Hagom, Srbiji je redovno spočitavano da ne sarađuje u slučaju radikala.\nKAŽNJENA I ARTMANOVA\nPRED Tribunalom u Hagu bilo je na desetine procesa za nepoštovanje suda. Kazne su različite - od novčanih, pa do nekoliko meseci iza rešetaka. Za nepoštovanje suda odgovarala je i bivša portparolka Florens Artman.\nHaški tribunal Vjerica Radeta Petar Jojić hag


TRANSFER KARIJERE Srpski trener preuzima ruskog velikana - Srpskainfo\nSrpski stručnjak, Marko Nikolić, je bez angažmana od rastanka sa moskovskom Lokomotivom prošlog oktobra a ovoga ljeta mogao bi da se vrati u Rusiju.\nPrema pisanju ruskih medija, tačnije “Sport Ekspresa” ekipa CSKA iz Moskve pikirala je Nikolića kao idealno rješenje za mjesto šefa stručnog štaba. Kako medij navodi, “armejci” su nekadašnjem treneru Partizana ponudili ugovor na miminum dvije godine, na konto kojeg bi zarađivao 2.000.000 evra po sezoni.Navodno, u govor može biti produžen ukoliko dvije strane postignu takav dogovor dok je plata zagarantovana.\nMarko Nikolić se sa ekipom CSKA povezivan još zimus, nedugo nakon raskida ugovora sa Lokomotivom ali tada do dogovora nije došlo. Uprava ruskog velikana tada je poverenje ukazala klupskoj legend Vasiliju Berezuckom, što se na kraju ispostavilo kao ne baš najbolji potez pošto su “armejci” završili tek na petom mjestu u Premijer ligi Rusije.\nSada je srpski trener dobio i konkretnu ponudu moskovskog kluba, a Nikolićev odgovor se očekuje početkom sljedeće nedjelje. Ono štu ne ide na ruku timu CSKA jeste da je UEFA potvrdila suspenziju za ruske klubove iz međunarodnih takmičenja u narednoj sezoni, što bi možda moglo da utiče na odluku našeg trenera koji, kako se može čuti, na stolu ima još nekoliko ponuda.\nNakon poraza Partizana u finalu Kupa Srbije i ostavke Aleksandra Stanojevića na funkciju trenera crno-belih, stidljivo se spominjalo interesovanje tima iz Humske za trenera koji im je donio posljednju titulu državnog prvaka. Ipak, jasno je da uprava beogradskog kluba ne može ponudom da isparira Moskovljanima, koji su platežno znatno moćniji.\nPo odlasku iz Partizana Nikolić je dosta uspješno predvodio Lokomotivu sa kojom je osvojio Kup Rusije i nastupao u Ligi šampiona.\nFudbal CSKAMarko Nikolictrener\nIZ IGOKEE U MEGU Barać na novom zadatku\nNE MISLI JOŠ NA PENZIJU Anćeloti otkrio do kad će biti trener\nTRAŽI SE NOVI TRENER Legenda sjeda na klupu Olimpije\nRASTALI SMO SE PRIJATELJSKI Vajda otkrio razlog prekida saradnje\nNAKON OSVOJENE TITULE Đorđević napustio Fenerbahče\nBUDUĆNOST TRAŽI TRENERA U opticaju je i Dragan Bajić\nOČEKIVANA ODLUKA Sarajevo vratilo bivšeg trenera na klupu\nLalatović sve dalje od klupe Borca: Marinović na pregovorima\nBORAC MIJENJA TRENERA Miljanović odlazi sa klupe\nLOŠE VIJESTI Van Gal boluje od raka\nOČEKIVANO Ivković naslijedio Miljanovića na klupi Borca\nDolazak u Partizan je bio nerealna opcija: Italijan preuzima klub u Turskoj\nNOVA ŠANSA Još jedan Srbin u Romi\nBEZ PROMJENA Ljubić uspio da zadrži trenera\nPutin i ruski oligarh će ga skupo koštati: Pirlo ostaje bez 500.000 evra\nPodrinje ostaje: Poznat sastav Prve lige Republike Srpske\nStanković o porazu: Ovo nas čeka u prvenstvu Srbije\nSLOBODA DOVODI SJAJNOG TRENERA Bosančić: Dolazak Vojvodića potvrđuje visoke ambicije\nZadužio novi broj: Vlahović više nije DV7 (VIDEO)\nBomba iz Pariza: PSŽ pored Nejmara prodaje i Mesija\nNova tehnologija u Kataru: Sudije će imati pomoć kamera za ofsajd situacije


Kvalifikacije za EP u košarci: Srbija pobedila Švajcarsku (88:81) – REPORTER\n21/02/2021 Dejan M. Andrić Košarka, Reprezentativna košarka, Vesti 0\nKošarkaška reprezentacija Srbije pobedila je danas u Tbilisiju selekciju Švajcarske sa 88:81 (21:21, 18:20, 19:28, 30:12), u meču poslednjeg šestog kola Grupe E kvalifikacija za Evropsko prvenstvo 2022. godine.\nSrbija je u petak pobedom nad Gruzijom obezbedila učešće na Evropskom prvenstvu, koje će se održati od 1. do 18. septembra 2022. godine u Gruziji, Nemačkoj, Češkoj i Italiji. Najefikasniji u selekciji Srbije bio je Filip Petrušev sa 22 poena, osam skokova i tri asistencije, Danilo Anđušić je postigao 20 poena uz šest asistencija i četiri skoka, a Marko Luković je dodao 10 poena.\nNikola Rebić je upisao devet poena uz šest skokova, a Aleksa Avramović i Miroslav Raduljica su dodali po osam poena, uz devet skokova Avramovića i tri skoka Raduljice. U selekciji Švajcarske najbolji učinak imao je Dušan Mlađan sa 18 poena i tri skoka, dok su po 13 poena postigli Džonatan Kazadi i Arno Kotur. Kazadi je za poraženu selekciju upisao osam asistencija i pet skokova, a Kotur je zabeležio tri asistencije.\nŠvajcarska je u više navrata tokom treće četvrtine vodila sa maksimalnih 13 poena razlike, ali je Srbija sjajnom igrom u poslednjoj deonici preokrenula meč i tako zabeležila četvrtu pobedu iz šest mečeva u Grupi E.\nSelekcija Švajcarske je takmičenje u kvalifikacijama završila na poslednjem mestu sa jednom pobedom i pet poraza, a pored srpske selekcije na Evropsko prvenstvo se iz ove grupe plasirala i Finska, uz domaćina Gruziju. Srbiju je sa klupe predvodio selektor Igor Kokoškov, koji je propustio meč u petak, zbog obaveza sa Fenerbahčeom u Evroligi.


Evropski Zeleni dogovor – DEAL4YOU – Centar za podršku lokalnog i regionalnog razvoja\nEvropski Zeleni dogovor – DEAL4YOU\nEvropski zeleni dogovor je projekat koji predsatvlja odgovor na trenutne klimatske i ekološke izazove. Projekat obuhvata mrežu od 8 različitih evropskih gradova koji će promovisati vrijednosti, ciljeve i politike zelenog dogovora među mladima kako bi postali “zeleni” ambasadori na svojim gradovima. S tim u vezi, projekat ima za cilj širenje zelenog sporazuma među mladima, poboljšanje svijesti o ekološkim i klimatskim pitanjima, poboljšanje znanja o ulozi evropskih građana u zelenom dogovoru i stvaranje sinergije između evropskih teritorija i građana za zaštitu, očuvanje i unaprijeđenje životne sredinom.\n8 tematskih međunarodnih sastanaka biće organizovano u Catralu (Španija), Berlinu (Nemačka), Novom Mestu (Slovenija), Larnaki (Kipar), Leeuvardenu (Holandija), Sofiji (Bugarska), Herceg Novom (Crna Gora) i Rimu (Italija). Sastanci e okupiti predsatvnike mladih partnerskih gradova I organizacija koji će kroz komunikaciju i saradnju sa profesorima, blogerima i novinarima učiti o aktuelnim ekološkim politikama i strategijama EU i o tome kako mogu biti aktivniji u svojim lokalnim zajednicama.\nTokom svakog međunarodnog događaja, svaka delegacija će aktivno učestvovati u radionicama i aktivnostima, a na kraju će napraviti video koji sumira sve aktivnosti i rezultate projekta.\nKonačno, zaključci projekta rezultiraće otvorenom javnom deklaracijom o Zelenom dogovoru koja će se širiti na lokalnom i međunarodnom nivou. Svi projektni partneri sakupljaće potpise podrške ovoj zvaničnoj Deklaraciji kako bi postigli snažan uticaj i promovisali ideju očuvanja životne sredine.


MAJKL DEVENPORT U SUBOTICI: STANJE VLADAVINE PRAVA NAJKRITIČNIJE U SRBIJI - Magločistač\nPočetna Magločistač MAJKL DEVENPORT U SUBOTICI: STANJE VLADAVINE PRAVA NAJKRITIČNIJE U SRBIJI\nDevenport smatra da je pred Srbijom mnogo zadataka i da je Vlada Srbije svesna toga. Polazna tačka je uspostavljanje vladavine prava, pravde i bezbednosti, borba protiv korupcije, diskriminacije, poštovanje osnovnih ljudskih prava i borba za slobodu medija\nŠef delegacije EU u Srbiji Majkl Devenport rekao je danas na tribini u Jevrejskoj opštini da nema novih uslova za Srbiju na njenom putu ka Evropskoj uniji.\nPrema njegovim rečima, otvaranje prvih poglavlja pregovora očekuje se tokom ove godine, a pre toga je neophodna izrada poslednjeg nacrta akcionog plana za poglavlje 23 i 24.\n„Sve to zavisi od, s jedne strane Ministarstva pravde, a sa druge strane od Ministarstva unutrašnjih poslova. Evropska komisija će predati i akcione planove i preporuke zemljama članicama Evropke unije“, rekao je Devenport.\nOn je ocenio da je postignut veliki napredak Srbije na putu ka EU, u odnosu na pre 3 ili 4 godine. Srbija je pre dve godinje dobila status kandidata za članstvo, prošle godine su zvanično otvoreni pregovori, a do sada su završeni tehnički pregledi svih 35 poglavlja.\nDevenport smatra da je pred Srbijom mnogo zadataka i da je Vlada Srbije svesna toga. Polazna tačka je uspostavljanje vladavine prava, pravde i bezbednosti, borba protiv korupcije i diskriminacije, poštovanje osnovnih ljudskih prava i borba za slobodu medija.\nOn smatra da je regionalna saradnja takođe jedan od ključnih zahteva za ispunjavanje kriterijuma za pristupanje Srbije Evropskoj uniji. Prvi aspekt podrazumeva jasnu i nedvosmislenu politiku i veru u evropsku budućnost Srbije, poboljšanje odnosa sa susednim zemljama, kao i svim članicama EU.\nOn dodaje i da je Vlada Srbija prepoznala da situacija u medijima nije idealna i da je preduzela nekoliko važnih koraka kako bi se poboljšala situacija, donošenjem seta medijskih zakona nakon čega se očekuje i konkretna primena tih zakona.\n“Mi smo tek na početku primene ovog zakona u kojem još ima mnogo rizika i opasnosti što se tiče implementacije seta medijskog zakona”, naveo je Devenport.\nOn je takođe upozorio i da ima određenih nepravilnosti i nelogičnosti u pojedinim članovima Krivičnog zakonika koji se tiču zloupotrebe službenog položaja, jer upravo stvaraju mogućnost zloupotreba. Evropski parlament je nedavno usvojio novu rezoluciju vezanu za Srbiju u kojoj je ukazano na ovaj zakon.\nDevenport je ocenio da je “Srbija ključan element u procesu evropskih integracija koji možemo da nazovemo ponovno ujedinjenje Evrope. Zajednički interes Evropske unije i Srbije je da se izbegne da ovaj deo Evrope ostane enklava samo zbog toga što trenutno vlada ekonomska kriza”.\nUpitan o stavu Evropske unije u vezi sa učešćem Srbije na vojnoj paradi 9. maja u Moskvi, on je rekao da je „na svakoj zemlji da odredi šta i gde će da učestvuje“.\nPodsetio je da je 9. maj veliki datum za zemlje bivšeg Sovjetskog Saveza, zbog velikog broja njihovih žrtava tokom Drugog svetskog rata, istakavši da će predstavnici Evropske unije tog dana takođe položiti vence u Moskvi.\nTakođe, 9. maj je i Dan Evrope, dan Roberta Šumana, kada se prisećamo kako su izgledali počeci Evropske unije i kada razmišljamo o viziji zajedničke evropske budućnosti, uključujući i Srbiju kao buduću zemlju članicu EU, rekao je Devenport.


Nedoumica vezana za VŠS/VSS - Forum Klix.ba\nNedoumica vezana za VŠS/VSS\nJoined: 16/10/2017 13:04\n#1 Nedoumica vezana za VŠS/VSS\nPost by Murphy90 » 18/10/2017 10:49\nNa konkursu za prijem u radni odnos namještenika za radno mjesto višeg samostalog referenta je pod uslovima za obavljanje posla navedena „VŠS I stepen Pravnog fakulteta“, na navedeni konkurs prijavio sam se sa VSS I ciklus visokog obrazovanja sa 240 ECTS bodova.\nZanima me da li ću biti odbijen zbog „prekvalifikovanosti“ obzirom da sam došao do informacija da se to dešava iako mi nije jasno iz kojeg razloga je kao uslov naveden „VŠS I stepen Pravnog fakulteta“ jer prema Odluci o usvajanju osnova kvalifikacijskog okvira u BiH („Službeni glasnik BiH“ broj: 31/11) postoji „Bachelor ili Baccalaureat I ciklus visokog obrazovanja“ što je ekvivalent VI. stepenu stručne spreme VŠS iz ranijeg sistema, dakle ne postoji „VŠS I stepen fakulteta“ ni u sadašanjem niti u ranijem sistemu.\nTakođe članom 5. Okvirnog zakona o visokom obrazovanju u BiH („Službeni glasnik BiH“ broj: 59/07) propisano je da se visoko obrazovanje vrednuje u tri ciklusa, te da prvi ciklus vodi do akademskog zvanja završenog dodiplomskog studija (the degree of Bachelor) ili ekvivalenta, stečenog nakon najmanje tri i najviše četiri godine redovnog studija nakon sticanja svjedočanstva o završenoj srednjoj školi, koji se vrednuje sa najmanje 180 odnosno 240 ECTS bodova, dakle ni ovaj Zakon ne poznaje postojanje „VŠS I stepen fakulteta“.\n#2 Re: Nedoumica vezana za VŠS/VSS\nPost by _Reds_ » 18/10/2017 12:18\nNe bi smio biti odbijen, i ako budes mozes da se zalis.\nZnam ljude koji su bili odbijeni jer su predali diplome magistara sa 180+ 120 kredita.\nI bili odbijeni, i naravno se zalili, da bi konkurs bio poništen i opet raspisan.\n#3 Re: Nedoumica vezana za VŠS/VSS\nPost by Murphy90 » 18/10/2017 13:09\n#4 Re: Nedoumica vezana za VŠS/VSS\nPost by lavorpunvode » 19/10/2017 08:18\nMurphy90 wrote: Na konkursu za prijem u radni odnos namještenika za radno mjesto višeg samostalog referenta je pod uslovima za obavljanje posla navedena „VŠS I stepen Pravnog fakulteta“, na navedeni konkurs prijavio sam se sa VSS I ciklus visokog obrazovanja sa 240 ECTS bodova.\npredaj ti papire jer nista ne gubis ali mislim da ces dobiti odbijenicu, meni su dolazile i nisam se zalila...\n#5 Re: Nedoumica vezana za VŠS/VSS\nPost by muha_sa » 19/10/2017 08:21\nzar u ovoj zemlji jos neko u konkurse za zaposljavanje vjeruje\n#6 Re: Nedoumica vezana za VŠS/VSS\nPost by Murphy90 » 19/10/2017 12:19\nmuha_sa wrote: zar u ovoj zemlji jos neko u konkurse za zaposljavanje vjeruje\nhehe tehnički moguće je da se zaposliš preko konkursa za zapošljavanje


UNICEF Bosnia and Herzegovina - Info centar - Podrška za odabranih 12 progama za poboljšanje pristupa predškolskom obrazovanju\nSarajevo, 10. juli/srpanj2012. - Zvanični početak implementacije 12 odabranih programa za poboljšanje pristupa predškolskom obrazovanju obilježen je današnjom ceremonijom dodjele simboličnih čekova u Sarajevu. Na osnovu Javnog poziva iz februara ove godine objavljenog u saradnji sa Ministarstvom civilnih poslova, oba entitetska ministarstva obrazovanja, Distriktom Brčko i 10 kantonalnih ministarstava obrazovanja, UNICEF će podržati 12 izabranih općinskih programa za predškolski odgoj i obrazovanje te sufinansirati do 80% njihove ukupne vrijednosti, ili do 50. 000 BAM. Programi imaju za cilj povećanje obuhvata predškolskim obrazovanjem, sa posebnim fokusom na ugrožene porodice. Komisija za procjenu koja se sastojala od 18 predstavnika iz ministarstava obrazovanja na svim nivoima, Ministarstva civilnih poslova, Brčko Distrikta i UNICEF-a, je uzela u razmatranje 65 aplikacija iz općina-opština.\n''Ohrabrujuće je bilo da se gotovo 50% općina u BiH odazvalo slanjem prijedloga za poboljšanje obuhvata djece obrazovanjem u ranom djetinjstvu i da su ministarstva obrazovanja na svim nivoima bila uključena u proces odabira. Ovo potvrđuje da postoji spremnost na svim nivoima vlasti kako bi se poboljšalo obrazovanje u ranom djetinjstvu.“ - izjavila je predstavnica UNICEF-a u BiH, Florence Bauer. “Rani početak obrazovanja je ključni osnov za uspješno obrazovanje tokom cijelog života, integraciju u društvo, lični razvoj, čak i mogućnost zapošljavanja. Ulaganjem u predškolsko obrazovanje ove općine u stvari čine investiciju koja će njihovim zajednicama donijeti najbolji povrat.“ - zaključila je gđa Bauer.


Pet-razloga-zašto-je šivenje dobro za zdravlje\nBilo da ste kreativna osoba ili ne, šivenje i manje prepravke odeće bi trebalo da razmotrite kao dodatni hobi. Mašina za šivenje i periodični rad na njoj mogu imati i druge korisne efekte, sem popravke garderobe.\nŠivenje ima i dokazano pozitivne efekte po vaše zdravlje. Iako može delovati neobično, postoji čak pet efekata šivenja koji su dobri po vaše zdravstveno stanje.\n1. Šivenje umanjuje stres\nŠivenje lepo upošljava vaš um i pomaže da se u organizmu spusti nivo stresa. Kada šijete, stvara se efekat sličan meditaciji i može da vam pomogne da se smirite nakon napornog dana. Fokusiranje na jednu radnju kada u ruci imate mašinu za šivenje, omogućava da se opustite.\n2. Bolja koordinacija očiju i ruku\nUkoliko vas zanima da poboljšate koordinaciju i svoje motoričke sposobnosti, uzmite u ruke pribor za šivenje. Ova veština će vam pomoći u razvijanju bolje koordinacije između očiju i ruku. Pažnja u odnosu na detalje zahteva bolju koordinaciju i čak smanjuje negativne efekte po fizičko zdravlje, poput bola u leđima.\n3. Moždani rast\nŠivenje svakako zahteva kreativnost, koja poboljšava sposobnosti mozga da stvara nove moždane ćelije. Kako je mentalno propadanje rezultat gubljenja spojnica između neurona, šivenje upravo to sprečava i podstiče stvaranje novih moždanih ćelija.\nKao i sve zanatske aktivnosti, tako i šivenje povećava lučenje dopamina u mozgu. Lučenje dopamina nas čini srećnijim i poboljšava naše pozitivno raspoloženje.\n5. Deluje protiv demencije\nUkoliko vas zanima da poboljšate koordinaciju i svoje motoričke sposobnosti, uzmite u ruke pribor za šivenje. Ova veština će vam pomoći u razvijanju bolje koordinacije između očiju i ruku. Pažnja u odnosu na detalje zahteva bolju koordinaciju i čak smanjuje efekte po fizičko zdravlje, poput bola u leđima.


Agencija Fič smanjila prognozu rasta BDP-a Turske\nTanjug 5. septembra 2018. 12:35\nANKARA – Agencija za kreditni rejting Fič smanjila je prognozu privrednog rasta Turske navodeći kao glavni razlog pad lire, i upozorila na „značajne i rasprostranjene rizike“.\nList dodaje da su prognozirane stope rasta niže za 0,7 procentnih poena, odnosno za 2,4 odsto, respektivno, u odnosu na Fičovu procenu od 13. jula, kada je agencija smanjila kreditni rejting Turske na „BB“ sa negativnim izgledima.\nFič je naveo da očekuje oporavak rasta 2020. godine na 3,9 posto, „ali će on i dalje biti ispod trenda prosečne stope rasta“.\nTurska ekonomija je prošle godine zabeležila ekspanziju od 7,4 posto.\nRjeting agencija je u saopštenju ocenila da će „oštar pad lire uticati na promenu bilansa turske ekonomije kroz niži rast i smanjenje deficita tekućeg računa“.\nNavodeći da su na nove prognoze privrednog rasta uticale „značajne neizvesnosti“, Fič je kao glavne rizike nabrojao „pogrešne političke korake, povećan finansijski pritisak na privatni sektor, geopolitičke tenzije i potencijalni odliv kapitala“.


Najbogatiji čovek sveta prosečnu ŽIVOTNU PLATU zaradi za 5 SEKUNDI\nReći da je ova godina bila potpuna katastrofa bilo bi pomalo potcenjivanje iste, s obzirom na to da nisu baš svi bili u neizvesnoj situaciji. Dok se ljudi širom sveta suočavaju sa velikim problemima zbog pandemije, drugi postaju znatno bogatiji.\nGrupi takvih ljudi pripada i Džef Bezos, izvršni direktor Amazona, koji za nekoliko sekundi zaradi jednu prosečnu životnu platu.\nOvaj 56-godišnji milijarder je najbogatija osoba na planeti, a postao je i prva osoba ikada koja čije je bogatstvo procenjeno na 200 milijardi dolara.\nPre zaključavanja ranije ove godine, on i mali broj drugih multimilijardera poput Elona Muska i Bila Gejtsa već su bili bezobrazno bogati. Međutim, tokom globalne pandemije njihovo kolektivno bogatstvo je znatno poraslo. Samo u jednom danu, krajem jula ove godine, Bezos je postao bogatiji za 13 milijardi dolara.\nAko se ovaj najuspešniji Bezosov dan razloži, to znači da je Bezos tog dana imao satnicu od 541 milion dolara, što je po minutu više od 9 miliona, a po sekundi suludih 150.000 dolara.\nPrema ovim podacima, procenjuje se da Bezos zarađuje ekvivalent čovekove celokupne životne zarade za nešto više od pet sekundi. Zahvaljujući razlici u platama među polovima, trebalo bi mu samo 3,2 sekunde da zaradi životnu platu žene.\nTo znači da on zaradi novca isto koliko i običan čovek tokom celog života za onoliko vremena koliko mu je potrebno da, na primer, jednom zevne.\nAko govorimo o aktuelnoj situaciji, da bi ozbedio testove na koronavirus za sve stanovnike na zemlji trebalo bi mu nešto manje od jednog dana, oko 23 sata i 23 minuta.\nDžef Bezos/plata/prosečna/zarada/životna zarada\nSa fakulteta u kompaniju: “Delta Holding i ja delimo iste vrednosti” (VIDEO)\nHakeri najveće pljačke kriptovaluta VRATILI TREĆINU


Zdravlje mladih je uslov za razvoj društva - Međunarodni dan mladih\nZdravlje mladih kao uslov za razvoj društva\nU mlade je potrebno stalno ulagati, jer je to investicija koja ima najveću vrednost za svako društvo. Energičnost i zdravlje mladih, njihova želja za učenjem, dobra volja i životna snaga pokreću svet i donose velike promene. Iz tih razloga mlade treba ohrabriti da preuzmu veću kontrolu i usmeravaju promene koje ih dotiču.\nU svetu trenutno živi oko 1,8 milijardi osoba starosti između 10 i 24 godine. Ovo je najveći broj mladih u istoriji čovečanstva. Međutim, svaka deseta od tih osoba živi u ratnoj zoni, dok 24 miliona njih ne može da ostvari pravo na školovanje. Ovi problemi, uz izražene zloupotrebe mladih, dovode do njihove izolacije i nemogućnosti da dođu do osnovnih prava.\nMeđunarodni dan mladih obeležava se 12. avgusta, u svetu počev od 2000. godine, a u Srbiji od 2007. godine. Za cilj ima promociju snage, koju svaka mladost treba da nosi sa sobom.\nTek uvidom u značaj koji imaju, mladi mogu doprineti razvoju punog potencijala jednog društva. Glavni ciljevi organizacija mladih širom sveta usmereni su na borbu protiv siromaštva, na zdravlje mladih: prevenciju oboljenja, održanje i unapređenje zdravlja, na ravnopravnost između polova, povećanje dostupnosti obrazovanja, na nova i bolja radna mesta i lakši pristup usavršavanju, kako bi na najbolji mogući način mogli da odgovore brojnim promenama u društvu.\nU vremenu velikih izazova, među mladima je potrebno posebnu pažnju obratiti na prevenciju konflikata, agresije govora mržnje. Da bi to bilo sprovedeno, neophodno je prepoznavanje ovog problema, ali i adekvatna reakcija.\nMladima su neophodne stipendije, besplatni kulturni sadržaji, programi podrške, uređivanje prostora u okviru kojih mogu da izraze svoju kreativnost, realizuju sopstvene zamisli i razvijaju se u pozitivnom smislu. Takođe, potrebno je mladima obezbediti savetodavnu pomoć i podršku na više nivoa, pošto mnogi od njihovih problema ostaju neotkriveni usled osećaja straha ili stida.\nDa bi razumeli svoja prava i obaveze, mladi moraju imati sve informacije, na osnovu kojih mogu i da se bore za poboljšanje svog položaja u društvu. Stručnjaci su saglasni da je najvažnije naučiti mlade pravilnoj međusobnoj komunikaciji, da otvoreno izraze svoja očekivanja, želje i potrebe, kako bi mogli da razvijaju zdrave partnerske odnose.\nNeadekvatna edukacija mladih dovodi i do preranog stupanja u seksualne odnose, često nezaštićene, što dovodi i do velikog broja neželjenih trudnoća, koje se u najvećem broju slučajeva završavaju abortusom. To predstavlja stres i trauma za mladu osobu i može proizvesti druge devijacije u ponašanju.\nJedino jasnim isticanjem svojih zahteva, mladi mogu ostvariti sva prava koja im pripadaju. Jedno od tih prava je i očuvanje zdravlja. Za savet o prevenciji, lečenju oboljenja i pravilnoj upotrebi lekova i medicinskih sredstava, bez zakazivanja, uvek je na raspolaganju farmaceut. Slobodno nam se obratite, saslušaćemo bez osuđivanja i uvek ćemo vam pomoći!\nSrećan vam Međunarodni dan mladih!\nŽivot na “pogrešnoj” strani – Međunarodni dan levorukih »


Miodrag Božović - Sportal\n13:37 - 22.04.2016\nBožović: Andrija Živković bi bio pojačanje za nas\nTrener Crvene zvezde Miodrag Božović rekao je da bi fudbaler Partizana Andrija Živković bio pojačanje za njegov klub.\n20:17 - 16.04.2016\nBožović posle kiksa Kahrimana u derbiju: Fudbal je to, dešavaju se takve stvari\nTrener fudbalera Crvene zvezde Miodrag Božović nije želeo da previše kritikuje Damira Kahrimana posle kiksa u "večitom derbiju".\n14:09 - 09.04.2016\nBOŽOVIĆEVA PROGNOZA PRED BORAC Stadion će biti pun, a teren, kao i uvek, nikakav\nCrvena zvezda u nedelju od 16 časova igra u Čačku protiv Borca u 30. kolu Superllige. Trener Miodrag Božović je istakao da verovatno postoji zasićenje u njegovom timu zbog velike bodovne prednosti. Ipak, naglasio je da je ekipa i dalje u obavezi da pobeđ\n18:50 - 06.04.2016\nBožović: I Barselona je teško dobila Atletiko, nije normalno šta smo napravili ove sezone\nTrener fudbalera Crvene zvezde Miodrag Božović rekao je da je njegov tim srećno došao do pobede nad Radom (1:0) u 29. kolu Superlige.\n21:53 - 05.04.2016\nBožović o sebičnosti Vijeire i Kataija, pojačanjima, Ligi šampiona, pritiscima...\nU okviru akcije obilaska fakulteta, ekspedicija FK Crvena zvezda gostovala je na Mašinskom i Miodrag Božović duhovito je govorio o velikom broju tema.\n13:46 - 05.04.2016\nGROF U SVOM STILU Božović: Svi su se oporavili... Lete!\nTrener Crvene zvezde Miodrag Božović rekao je da bi bilo lepo da njegovi fudbaleri osvoje titulu u Superligi bez poraza, ali da je u svakom slučaju bitno da se osvoji prvenstvo.\n20:18 - 02.04.2016\nLalatović nije zadovoljan bodom, Božoviću žao rekorda\nTrener fudbalera Vojvodine Nenad Lalatović rekao je da nije zadovoljan bodom protiv Crvene zvezde, ali da je nerešeno pravedan ishod, dok je njegov kolega Miodrag Božović kazao da je dobro što tim nije izgubio.\n13:49 - 01.04.2016\nPRED VOŠU Božović: Gledamo u pasulj kako da spremimo Kataija\nPosle pauze zbog obaveza reprezentacije Srbije, nastavlja se takmičenje u fudbalskom šampionatu Srbije. U centru pažnje biće derbi meč između Vojvodine i Crvene zvezde (subota 18) na “Karađorđu”.\n11:13 - 01.04.2016\nLalatović protiv Grofa, Partizan čeka Radnik\nPosle dve nedelje pauze nastavlja se fudbalski šampionat Srbije, a u centru pažnje 28. kola biće derbi u Novom Sadu gde Vojvodina dočekuje Crvenu zvezdu.\n22:13 - 21.03.2016\nDELIJE STIŽU U NOVI PAZAR Trener Marić: Muslinova Zvezda je bolja od Grofove\nTrener Novog Pazara Zoran Marić ocenio je da je ekipa Crvene zvezde iz 2000. godine, koju je predvodio Slavoljub Muslin, kvalitetnija nego sadašnja koju je selektirao Miodrag Božović i koja je takođe upisala 23 uzastopne pobede u šampionatu.


ĆERKA FOLK DIVE Cecina Anastasija povećala grudi za broj - Balkania Info\nĆERKA FOLK DIVE Cecina Anastasija povećala grudi za broj\n15 Novembra, 2016 15 Novembra, 2016 Tyler Hoechlin\nAnastasija, ćerka folk dive Svetlane Cece Ražnatović, ugradila je silikone, ali kako nije želela da preteruje, ona je grudi povećala samo za jedan broj. U toj nameri podržala ju je pevačica, koja je sve vreme bila uz nju tokom operacije.\nKako saznajemo, Anastasija je dekolte ulepšala pre nešto više od mesec dana, nakon čega se oporavljala. Ona je premijerno svoj novi dekolte pokazala na spektakularnom Cecinom koncertu u Novom Sadu pre nekoliko dana. U crnoj top-haljinici koju je tada nosila njene grudi su došle do izražaja, a muški deo populacije odmah je primetio da Ražnatovićeva ima nove grudi.\n– Anastasija je dugo želela da uveća grudi, ali je čekala da napuni 18 godina kako bi joj ta ideja sazrela i kako bi bila sigurna da to zaista želi. Tek što je prošla letnja sezona, ona je Ceci saopštila da želi da uveća grudi za broj i tražila joj savet gde to da uradi. Iako u početku nije bila za to, Ceca ju je u svemu podržala i savetovala je da zbog svoje konstitucije ne preteruje sa količinom silikona – kaže naš izvor i dodaje:\n– Anastasija svakako nije želela da ugradi tri broja veće silikone, već da to bude umereno, pa je uz konsultaciju sa lekarom rešila da budu veće samo za broj. Operisana je pre nešto više od mesec dana u privatnoj klinici u inostranstvu, a Ceca je sve vreme bila sa njom. Kako je postoperativni period pomalo zahtevan i bolan, Anastasija se vratila u Beograd, gde je uz nju bila cela porodica kako bi joj olakšala dane oporavka. Ona je potpuno zadovoljna kako je prošla hirurška intervencija, pa je ponosno na Cecinom koncertu prošetala novi dekolte u mini-haljinici – objašnjava naš izvor blizak Ražnatovićima.\nPrema našim saznanjima, Anastasija je uvećala grudi i zbog modelinga kojim je nedavno počela da se bavi kako bi mogla da reklamira više proizvoda. Sa druge strane, ona uveliko priprema dve pesme kojima će se predstaviti na estradnom nebu, pa je želela da bude potpuno zadovljna svojim telom kako bi na malim erkanima u svakoj kombinaciji garderobe izgledala savršeno.\n– Smatram da svaka devojka treba na sebi da koriguje ono što misli da joj fali, ali sve u nekim granicama. Ono što bih na sebi uradila su grudi, ali smatram da još nije vreme za to pošto sam tinejdžerka i sada mi je okej ovakav izgled. Ali drugi problem je što moja mama nije nikako za to, kako ona kaže, to mi još ne dozvoljava da uradim jer smatra da sam previše mlada da bih bilo šta radila na svom telu – rekla je svojevremeno Anastasija za „Alo!”, ali su se stvari u međuvremenu promenile, a Ceca je popustila.\n(VIDEO) Vodila je ozbiljnu emisiju, a onda je u živom programu pokazala sve! Da je to znala sigurno se ne bi ovako smijala\n21 Maja, 2017 21 Maja, 2017 Tyler Hoechlin\nOva žena ima opasne komšije, pogledajte kako ih je pohvalila\n22 Novembra, 2015 Adnan Đ 0\nSve za iPhone: Kineskinja skočila u prehladno jezero da bi “spasila” svoj mobitel\n22 Februara, 2016 20 Septembra, 2017 Tyler Hoechlin 0


Romantik u duši – Zdravko Čolić snima spot za pesmu Esma! Foto – Balkan Life\nAutor Dragan 22. februara 2014., 00:00 1.3k pregleda 150 glasova\nPriču koja se odvija u spotu, prati romantično putovanje vozom mladića koji je krenuo na susret sa devojkom.\nOvih dana u toku je snimanje spota za pesmu „Esma“ sa novog albuma Zdravka Čolića „Vatra i barut“.\nPriču koja se odvija u spotu, prati romantično putovanje vozom mladića koji je krenuo na susret sa devojkom. Uz scene njegovih sećanja na devojku Esmu, tokom putovanja i svi ostali putnici počinju da učestvuju u njegovom romantičnom raspoloženju.\nSnimanje spota se odvija na više lokacija, beogradska železnička stanica (voz Romantika), Šarganske osmice (Mokra Gora), te u starom jezgru Petrovaradina.\nZdravko je ovog puta realizaciju za numeru „Esma“, prepustio autorskom tandemu, Siniši Bokanu, reditelju i Jovanu Milinovu, direktoru fotografije, dok je za produkciju spota zadužen Studio „Berar“ iz Novog Sada.


26.avg 2021 8:50 AM\nMinimalna potrošačka korpa, prema vrsti proizvoda i usluga koji je čine i prema njihovim količinama, ne odražava realne potrebe zaposlenog i njegove porodice.\nMinimalna potrošačka korpa, za tročlano domaćinstvo, na mesečnom nivou, pored ostalog sadrži: 200 grama slanog trajnog peciva, ½ kg kukurznog brašna, 700 grama graška, 200 gr limuna, 1 kg pomorandži, 1 kg banana, 300 grama suvih svinjskih rebara, 300 grama suve svinjske slanine, 200 gr čajne kobasice, ½ kg morske ribe, 125 gr sardine u ulјu, 200 gr mlečne čokolade, 100 gr bombona, 1 litar kašastog soka, itd.\nTrenutno važeća minimalna zarada, u iznosu od 32.004 dinara, pokriva svega 81,5% minimalne potrošačke korpe.\nSavez samostalnih sindikata Srbije zalaže se da minimalna zarada u 2022. godini bude barem izjednačena sa visinom minimalne potrošačke korpe, odnosno da iznosi 39.279 dinara, prema visini majske minimalne potrošačke korpe iz ove godine.\nRealno je očekivati da će visina minimalne potrošačke korpe u 2022. godini biti veća od sadašnjeg iznosa, imajući u vidu tendenciju rasta cena hrane, električne energije, komunalnih usluga i drugih proizvoda i usluga.


Počela sjednica Narodne skupštine RS\nSjednice Narodne skupština Republike Srpske počela je danas u 11.00 časova.\nSjednica Narodne skupštine Republike Srpske trebalo je da počne u 10.00 časova ali je prolongirana za 11.00 časova zbog skupštinskog Kolegijuma.\nPoslanici bi trebalo danas da razmatraju Prijedlog rezolucije o zaštiti ustavnog poretka i proglašenju vojne neutralnosti Srpske, kojom bi bila definisana neutralnost Republike u odnosu na postojeće vojne saveze.\nU Prijedlogu rezolucije navedeno je da teritorija Srpske ne može biti otuđena na bilo koji način mimo Ustava i zakona, niti joj se može utvrditi i upisati drugo svojstvo.\nSvaki pokušaj uskraćivanja svih suverenih prava nad teritorijom Srpske smatraće se kršenjem ustavnog poretka i međunarodnog prava i neće proizvoditi pravno dejstvo.\nU ovom dokumentu precizirano je da je Srpska opredijeljena da svaki budući status koordiniše sa Srbijom, kao potpisnikom Dejtonskog mirovnog sporazuma.\n"U skladu s tim Narodna skupština donosi odluku o proglašavanju vojne neutralnosti Srpske u odnosu na postojeće vojne saveze do eventualnog raspisivanja referenduma u Srpskoj na kojem bi bila donesena konačna odluka o ovom pitanju", navodi se u dokumentu koji su predložili klubovi poslanika SNSD-a, SP-a i SDS-K.\nNa predloženom dnevnom redu 22. redovne sjednice Narodne skupštine Srpske su i prijedlozi zakona o Fondu solidarnosti za dijagnostiku i liječenje oboljenja, stanja i povreda djece u inostranstvu, o izmjenama i dopunama Zakona o sudovima Srpske, te o izmjenama i dopunama Zakona o prekršajima Republike Srpske.\nPred poslanicima bi trebalo da se nađu i Prijedlog zakona o izmjenama i dopunama Zakona o komunalnim djelatnostima, kao i Nacrt zakona o banjama.\nJednogodišnjeg sina hranio pivom\nTo što je Zvizdić rekao je uvreda\nStranci u Rusiji potrošili oko 1,5 milijardi dolara\nPronađena olupina broda ruske carske flote\nŠpirić: Opozicija zloupotrebljava izgubljen život VIDEO\nPripadnici policije ubili 11 osoba\nVjetar čupao stabla i krovove, muškarac poginuo VIDEO\nBanjaluka: Automobil udario dijete na biciklu! FOTO\nNovi tvit Sergeja Trifunovića o reprezentaciji Hrvatske\n157 glasova 72%\n62 glasova 28%\nSavez za promjene se zakleo da će centar odlučivanja prebaciti u Sarajevo\nBorac protiv Bakija iz Azerbejdžana\nU vrtićima nema mjesta za sve mališane\nNešto se "dimi" u Vatrogasnom savezu Srpske\nNapreduju radovi na Centru rusko - srpskog prijateljstva\nKošarac: Ne postoje bosanski Srbi, postoje samo Srbi\nBanjaluka Srbija Milorad Dodik svjetsko prvenstvo u fudbalu migranti Rusija Donald Tramp Željka Cvijanović David Dragičević fudbal migranti u BiH Aleksandar Vučić